Reubencf/Amharic_corpus huggingface dataset:
በ1883 አጼ ምኒሊክ ለኬዲቭ እስማኤል በላኩት ደብዳቤ በኢትዮጵያና በግብጽ መካከል የተጀመረው በጐ ግንኙነት ዘላቂ እንዲሆን ያላቸውን ምኞት የሚገልጽ ሆኖ በመልእክተኛቸው በራስ ብሩ አማካኝነት በሁለቱ አገሮች መካከል የወዳጅነትና የንግድ ውል እንዲፈረም ጠየቁ፡፡ እንደገና ቦጐስ በሚባል አርመናዊ የኬዲቭ ባለሟል አማካይነት ሌላ ተጨማሪ ደብዳቤ ልከው አንድ ጳጳስ ለሸዋ እንዲላክላቸው ጥያቄ አቀረቡ፡፡ ባህሩ እንደጻፈው ኬዲቭ እስማኤል በምላሹ የአጼ ምኒልክን ፍላጐት እንደሚያሟላና ጳጳስም እንደሚልክ ገልጾ ለግዛታቸው ደህንነት ማስጠበቂያ የሚሆን 5ዐዐ ጠመንጃ፣ አንድ መድፍና ባዙቃ መላኩን ገልጾላቸዋል፡፡
በግብጽና በሸዋው ምኒልክ መካከል በተፈጠረው መቀራረብና መወዳጀት ምክንያት የግብጹ ኬዲቭ እስማኤል አጼ ምኒልክ ከሱ ጋር በመወገን አጼ ዮሐንስን እንዲወጉ ፍላጎት ስለነበረው ነው፡፡ የግብጽ መንግሥት ኢትዮጵያን በቅኝ ለመያዝ ምንም ዓይነት ፍላጐት እንደሌለው በመግለጽ፤ ነገር ግን አጼ ዮሐንስን አስወግዶ ምኒልክን ለማንገስ እንደሚፈልግ ደብዳቤና ገጸ በረከት እየላከ ያግባባ ነበር፡፡ አጼ ምኒልክ ምንም እንኳ የአጼ ዮሐንስን ንግስና ለራሳቸው የማድረግ ምኞት ቢኖራቸውም የግብጽ ገዢዎች ብዙ ሀብት አፍስሰው፣ ጉልበት ጨርሰውና የዜጎቻቸውን ህይወት ከፍለው ኢትዮጵያን ከአጼ ዮሐንስ አሳልፈው ለእሳቸው እንደሚሰጧቸው ቃል ሲገቡ በልባቸው ያለው ሀሳብ ኢትዮጵያን የመቆጣጠር ፍላጎት እንደሆነ ምኒሊክ በሚገባ የሚያውቁ ቆቅ ነበሩ፡፡
የግብጾች ፍላጎት መንታ ነበር፡፡ ይህም ከዮሐንስ መወገድ በኋላ ቅኝ ኢትዮጵያን ወይም በግብጽ ሞግዚትነት የሚትገዛ ኢትዮጵያን ለመፍጠር ነበር፡፡ ራሳቸውም በቱርክ ሞግዚትነት ስር በነበሩበት ዓይነት፡፡ ምኒልክ ይህ እንዲሆን ስላልፈለጉ ለእስማኤል ፓሻ የግብጻውያኑ ወዳጅነታቸዉ እንደማይጠቅማቸውና እንዲያውም የእነሱ ወረራ እንደሚያሳስባቸው የሚገልጽ ደብዳቤ ላኩ፡፡ ከዚህ በኋላ ከግብጽ ጋር ያለው ግኑኝነትም ይበልጥ በሥጋትና ጥርጣሬ ላይ የተመሰረተ ሆነ፡፡
ግብጾች ጸረ አጼ ዮሐንስ አቋም የነበራቸውን እንደነ ልጅ ውቤ፣ ደጃዝማች ወልደሚካኤል፣ ራስ አርአያና ሌሎቹንም በማስታጠቅ፣ ገንዘብ በመርጨትና ከጂዎችን በባንዳነት በማሰማራት ጸረ አጼ ዮሐንስ ግንባር በማጠናከር ለንጉሰ ነገስቱ የጎን ውጋት ሆኑ፡፡ የአጼ ዮሐንስ መንግሥት ከውስጥም ከውጭም እጅና ጓንት ሆነው በተነሱት ጠላቶች ተወጠረ፡፡ ከሀዲውና የውስጥ ቦርቧሪው ሁሉ የጦር መሣሪያ ለማግኘት ሲል የአገርን ሚስጥር የሚሸጥ ሆነ፡፡ ከዚህ አጠቃላይ የውስጥ ፖለቲካ ሁኔታ የተነሣ ግብጾች የአጼ ዮሐንስ መንግሥት እጅግ የተዳከመና በቀላል የሚወድቅ አድርገው በመገመት በእጃዙር ከመውጋት በቀጥታ መውረርን መረጡ፡፡
የግብጽ ወራሪዎችን በጦር ሜዳ ገጥመው ድል በድል ላይ የተጎናጸፉትና ግብጾች ኢትዮጵያን ለመቆጣጠር የነበራቸውን ህልም ያመከኑት አጼ ዮሐንስ ወደ ጦርነት ከመግባታቸው በፊት ከውጭም ከውስጥም ጠላቶቻቸው ጋር ሰላም ለማውረድ ያደረጉት አስተውሎት የተሞላበት አያያዝ የሚደነቅ ነው፡፡ እንደእሳቸው ፍላጎት ቢሆን ኖሮ አንድም ውጊያ ባልተካሄደ ነበር፡፡ ሆኖም ኢትዮጵያውያን ተከፋፍለዋል፣ ተዳክመዋል ብለው ያሰቡት የአገሪቱ ጠላቶች ሰላምን ሳይፈልጉ ቀሩ፡፡ ጦርነቶች ተካሄዱ፡፡ የአባይን ሸለቆ ለመቆጣጠር የታለመው ህልም በጀግናው ንጉስ መከነ፡፡ ህልሙ ግን ዛሬም አልሞተም፡፡ አገሩን ከጠላቶች መጠበቅና የክፉ ህልመኞችን ምኞት ማምከን የትውልድ ግዴታ ሆኖ ቀጥሏል፡፡
(በኢየሩሳሌም ، 02 مارچ 2021) - የቀን ጅቡ ማነው አግሩ ሳይገባ በሶስተኛው ወር ላይ ሽህዎችን ሰብስቦ መስቀል ኣደባባይ መነጽር ድቅኖ ውሸታሙ ኣይኑ ላይ ታስታውሳላችሁ፧ ቋንቋ የማይገባን መስሎት የቀን ጅቦች ብሎ ሲጣራ ያለፍረት ብጅምላ ሲሳደብ ሲጨበጨበልት ጅቡ ማነው በገዛ ላይ ወራሪ ሰስቦ ሽዎች ሽዎች የጂብ መንጋ ጠርቶ አጥር ኣስፈርሶ ተጋሩን ያስበላው፧ እኮ […]
ያስታውሱ ፣ ማሸጊያዎ ምርቶችን ከጉዳት ከመጠበቅ እጅግ የላቀ ነው ፡፡ ስለራስዎ ለመናገር ፣ ከተመልካቾችዎ ጋር በደንብ ለመተዋወቅ ፣ ደንበኞቻችሁን ለማስደሰት እና ለማስደነቅ እና በተመሳሳይ ጊዜ በመስመር ላይ መደብር ውስጥ ልወጣን ለማሳደግ እድል ነው ፡፡ ይህንን እድል አያጡት ፡፡
ሮናልዶ ሊውስ ናዛሪዮ ዴሊማ 43ኛ ዓመቱን ከወር በፊት ነው፡፡ በብራዚል ዋና ከተማ ሪዮ ዲጄኔሮ የተወለደውን ሮናልዶ፤ የዓለም የእግር ኳስ አፍቃሪ ሊዘነጋው አይችልም፡፡ ፖርቱጋላዊው ክርስትያኖ ሮናልዶ በአሁኑ ዘመን ገንኖ መውጣቱ የትልቁ ሮናልዶን የላቀ ታሪክ ያደበዘዘው ቢመስልም፡፡ ከምንግዜም የእግር ኳስ ምርጥ አጥቂዎች በቀዳሚነት የሚነሳ ነው፡፡
ሮናልዶ ሊውስ ናዛሪዮ ዴሊማ ሙሉ ስሙ ቢሆንም በታዋቂ የቅፅል ስሞቹ Il Fenomeno, R9 የሚጠሩት ብዙ ናቸው፡፡ በብሄራዊ ቡድን እና በክለብ ደረጃ የሚለብሰውን 9 ቁጥር ማልያ በእግር ኳስ ታሪክ ከፍተኛ ክብር እንዲሰጠው አድርጓል፡፡ የዓለማችን የእግር ኳስ ተንታኞች በ9 የማልያ ቁጥርና የመጫወቻ ስፍራ ፍፁም የተሳካለት ተጨዋች በማለትም መስክረውለታል፡፡ ሮናልዶ በዓለም እግር ኳስ ታሪክ ምንግዜም ከሚደነቁ ኮከብ የአጥቂ መስመር ተጨዋቾች ተርታ የሚጠቀሰው ደግሞ በተጎናፀፋቸው የተለያዩ ድሎች ነው፡፡ በተጨዋችነት ዘመኑ ከብራዚል ብሄራዊ ቡድን ጋር ሁለት የዓለም ዋንጫ ድሎችን አጣጥሟል፡፡ በደቡብ አሜሪካ ሁለት የኮፓ አሜሪካ የሻምፒዮናነት ክብሮችን ከማግኘቱም በላይ የኮንፌደሬሽን ካፕ ዋንጫን ተጎናፅፏል፡፡ በክለብ ደረጃ ደግሞ በደቡብ አሜሪካ እና በአውሮፓ በሚገኙ ትልልቅ ክለቦች ሲጫወት በኮከብ ተጨዋችነትና ከፍተኛ ግብ አግቢነት ተሳክቶለታል፡፡ በብራዚል፤ በሆላንድ ፤ በስፔንና በጣሊያን ታላላቅ ክለቦች ባሳለፈባቸው የውድድር ዘመናት የየሊጎቹን ዋንጫዎችን ሰብስቧል፡፡ በፊፋ የዓለም ኮከብ ተጨዋች ምርጫን ለሶስት ጊዜያት እንዲሁም የወርቅ ኳስ ሽልማትን ለ3 ጊዜ ያሸነፈም ነው፡፡ ይህ የስፖርት አድማስ የታሪክ ማስታወሻ ብራዚላዊውን ሮናልዶ ሊውስ ናዛሪዮ ዴሊማ የሚያስተዋውቅ ነው፡፡
በ2018 እኤአ ላይ ራሽያ ባስተናገደችው 21ኛው የዓለም ዋንጫ ላይ ነው፡፡ ብራዚላዊው ሮናልዶ ሊውስ ናዛሪዮ ዴሊማ ዓለም ዋንጫውን እንዲያሟሙቁ ከተጋበዙ የእግር ኳስ ባለታሪኮች አንዱ ነበር፡፡ በዓለም ዋንጫው የመክፈቻና የመዝጊያ ስነስርዓቶች ላይ በክብር እንግድነትና በልዩ የአምባሳደርነት ሚናው ተሳትፏል፡፡ በሞስኮው ሉዝሂንኪ ስታድዬም ራሽያ ከሳውዲ አረቢያ በተገናኙበት የዓለም ዋንጫው የመክፈቻ ጨዋታ በፊት በነበረው ልዩ ስነስርዓት ሮናልዶ ራሽያ 2018 የሚል ፅሁፍ ያረፈበትን ቲሸርት ከለበሰ ህፃን ጋር ወደ መሃል ሜዳ ገብቶ ነበር፡፡ 21ኛ የዓለም ዋንጫ የተካሄደባትን ኦፊሴላዊ ኳስ ይዘው ነበር፡፡ በፓኪስቷና ከተማ ሲያልኮት የሚገኘው የአዲዳስ ፋብሪካ ያመረታት ስትሆን፤ አዲዳስ በ1970 የመጀመርያዋን ኳስ ለዓለም ዋንጫ ማቅረቡን በዲዛይኗ የምታንፀባርቅ ናት፡፡ Adidas Telstar 18 የተባለችው ኳሷ ከዓለም ዋንጫው መጀመር በፊት ወደ ዓለም አቀፉ የጠፈር ጣቢያ ተልካ የነበረ ሲሆን፤ ከጠፈርተኞች ጋር ተገናኝታ ለ4 ወራት በጠፈር ቆይታ አድርጋለች፡፡ ወደ 21ኛው የዓለም ዋንጫ የተመለሰችው ውድድሩ 1 ወር ሲቀረው ሲሆን ወደ ሞስኮ ከተመለሰች በኋላ በመከፍቻው ጨዋታ በሮናልዶ የተዋወቀች ነበረች፡፡
የ21ኛው የዓለም ዋንጫ የፍፃሜ ጨዋታ በሞስኮው ሉዚሂንኪ ስታድዬም ፈረንሳይ እና ክሮሽያ ሲገናኙ በድጋሚ ሮናልዶ ሊውዝ ናዛሪዮ ልዩ እንግዳ ነበር:: የዓለም ዋንጫው በፈረንሳይ አሸናፊነት ተጋባድዶ ርችት ተተኩሷል፡፡ ከዚያም የፊፋ ፕሬዝዳንት ጂያኒ ኢንፋንቲኖ በተገኙበት በሉዚሂኒክ ስታድዬም የተካሄደ ልዩ ስነስርዓት ነበር፡፡ ዓለም ዋንጫውን በተሳካ መስተንግዷቸው ያሳመሩትን በጎ ፈቃደኞችን ለማመስገን የተዘጋጀ ነበር፡፡ ታላላቅ የእግር ኳስ ተጨዋቾች፤ የዓለም ትልልቅ ሚዲያዎች፤ ፊፋ እና የራሽያ ብሄራዊ አዘጋጅ ኮሚቴ የወከሉም ተሳትፈውበታል፡፡ የዓለም ዋንጫው ሙሉ ለሙሉ አብቅቶ ሉዚሂኒኪ ስታድዬም 4ኛ ፎቅ ላይ ከነበረው የሚዲያ ማዕከል ወደ ምድር ለመውረድ ሊፍት ውስጥ ገባሁኝ፡፡ ወዲያውኑም ሮናልዶ ሊውስ ናዛሪዮ ዴሊማ ከማናጀሩ ጋር ተሯሩጠው ብቻዬን የነበረኩበት ሊፍት ውስጥ ገቡ፡፡ በኮሪደሩ ላይ በርካታ የሚዲያ ባለሙያዎች እና ሌሎችም የስታድዬሙ ታዳሚዎች የማስታዋሻ ፎቶ ለመነሳት የፈጠሩትን ግርግር ሸሽተው ይመስላል:: ሊፍት ውስጥ ለነበርኩት ኢትዮጵያዊ ጋዜጠኛ ከሮናልዶ ጋር ፊት ለፊት መገናኘት እጅግ አስደናቂ እና የማይታመን አጋጣሚ ነበር፡፡ ከሮናልዶ እና ከማናጀሩ ጋር ወደ ምድር በሊፍት እየወረደን ቁልጭ ቁልጭ ስል ቆየሁ፡፡ ልክ ስንወርድ ትልቁን ሮናልዶ በአድናቆት ፈዝዤ መመልከቴን አቁሜ አብሬው ፎቶ ለመነሳት እንደምፈልግ በትህትና ጠየቅኩት፡፡ በመጀመርያ ላይ ላቀረብኩት ጥያቄ ትኩረት አልሰጠውም ነበር:: ማናጀሩም በጣም ብዙ ሰው ያስቸግረው ስለነበር አልፈቀደችልኝም፡፡ ሮናልዶ ግን ጉጉቴን የተረዳው ይመስለኛል፡፡ ቆም አለና ‹‹ከየት ነህ›› Where are you from ? የሚል ጥያቄ አቀረበልኝ:: የእኔም ምላሽ I am from Ethiopia ‹‹ከኢትዮጵያ ነኝ›› የሚል ነበር:: ‹ኦ ኢትዮጵያ›› አለኝና አስገራሚውን የማስታወሻ ፎቶ አብረን እንድነሳ ፈቀደልኝ፡፡
በርግጥ ዓለም ዋንጫውን ለመዘገብ በራሽያ በቆየሁባቸው 31 ቀናት ከዓለማችን ታላላቅ የእግር ኳስ ባለታሪኮች በተለያዩ አጋጣሚዎች ተገናኝቻለሁ:: በቃለምልልሰ ያነጋገርኳቸው፤ በጋዜጣዊ መግለጫ ላይ ጥያቄ ያቀረብኩላቸውና፤ አብሬያቸው የሰልፊ ፎቶ ከተነሳኋቸው መካከል ደግሞ የሆላንዱ ማርኮ ቫንባስተን፤ የናይጄርያው ዳንኤል አሞካቺ፤ የክሮሽያዎቹ ማንዱዚክ እና ሞድሪች ይጠቀሳሉ፡፡
ስለ ሮናልዶ ሊውስ ናዛሪዮ ዴሊማ ማወቅ የጀመርኩት በ1998 እኤአ ላይ ፈረንሳይ ካዘጋጀችው 16ኛው የዓለም ዋንጫ ጀምሮ ነበር፡፡ በተለይ ደግሞ በ2002 እኤአ ላይ ጃፓን እና ኮርያ ባዘጋጁት 17ኛው የዓለም ዋንጫ ላይ ብራዚል ሻምፒዮን በሆነች ማግስት በወቅቱ የምሰራበት የስፖርት ጋዜጣ ላይ ሙሉ የህይወት ታሪኩን ፅፌ እንደነበር አስታውሳለሁ:: ስለሮናልዶ የፃፍኩትን የስፖርት ጋዜጣው አንባቢዎች ከወደዱልኝ በኋላ የታላላቅ የእግር ኳስ ተጨዋቾችን የኳስ ዘመንና የህይወት ታሪክ በየጊዜው ለመፃፍ መነሻ ሆኖልኛል፡፡ ለዚህም ነው ለእግር ኳሱ የምንግዜም ኮከብ አጥቂ ሮናልዶ ሊውስ ናዛሪዮ ዴሊማ ልዩ ክብር የሰጠሁት፡፡ ስለዚህም በሞስኮው ሉዝሂንኪ ስታድዬም የስታድዬም ውስጥ አሳንሰር ይህን የዓለማችን የምንግዜም ምርጥና ኮከብ ተጨዋች መገናኘቴ በጣም አስደስቶኛል፡፡ በስፖርት ጋዜጠኝነት ባሳለፍኳቸው 16 ዓመታት ከገጠሙኝ ክስተቶች አስገራሚው መሆኑን ብገልፅ ማጋነን አይሆንም፡፡
በክለብ ደረጃ መጫወት የጀመረው በ16 ዓመቱ በብራዚሉ ክለብ ክሩዝዬሮ በ1993 እኤአ ላይ ሲሆን፤ ከዚያም በኋላ በ3 አህጉራት በመዘዋወር፤ በአራት አገራት በሚገኙ 7 የተለያዩ ክለቦች እየተጫወተ 18 የውድድር ዘመናትን አሳልፏል፡፡
በብራዚሉ ክሩዝዬሮ ከ1993 እስከ 1994 እኤአ በ14 ጨዋታዎች 12 ጎሎች፤ በሆላንዱ ፒኤስቪ አየንድሆቨን ከ1994 እስከ 1996 እኤአ በ46 ጨዋታዎች 42 ጎሎች ፤ በስፔኑ ባርሴሎና ከ1996 እስከ 1997 እኤአ በ37 ጨዋታዎች 34 ጎሎች፤ በጣሊያኑ ኢንተርሚላን ከ1997 እስከ 2002 እኤአ በ68 ጨዋታዎች 49 ጎሎች፤ በስፔኑ ሪያል ማድሪድ ከ2002 እስከ 2007 እኤአ በ127 ጨዋታዎች 83 ጎሎች፤ በጣሊያኑ ኤሲ ሚላን ከ2007 እስከ 2008 እኤአ በ20 ጨዋታዎች 9 ጎሎች እንዲሁም በብራዚሉ ኮረንቲያስ ከ2009 እስከ 2011 እኤአ በ31 ጨዋታዎች 18 ጎሎች አስመስግቧል፡፡ በአጠቃላይ በብራዚል፤ በሆላንድ፤ በስፔንና ጣሊያን ክለቦች ባሳለፈባቸው 18 የውድድር ዘመናት 343 ጨዋታዎችን አድረጎ 247 ጎሎቹን በስሙ የታሪክ መዝገብ ላይ አስፍሯል፡፡
ሮናልዶ በተጨዋችነት ዘመኑ ልዩ ብቃት ላይ በነበረባቸው ዓመታት በዓለም አቀፍ የተጨዋቾች ዝውውር ገበያ በከፍተኛ ሂሳብ ተደጋጋሚ ሪከርዶችን አስመዝግቧል፡፡ በአንዱ የውድድር ዘመን በዝውውር ገበያው የነበረው የዋጋ ተመን እስከ 150 ሚሊዮን ዶላር ደርሶ የነበረ ሲሆን በአጠቃላይ ከብራዚል ወደ ሆላንድ፤ ከሆላንድ ወደ ስፔን፤ ከስፔን ወደ ጣሊያን፤ ከጣሊያን ወደ ስፔን ከዚያም ወደ ብራዚል ክለቦች በፈጨማቸው ዝውውሮች ከ124 ሚሊዮን ዶላር በላይ ተከፍሎበታል:: በምርጥ አቋሙ ላይ በነበረባቸው የውድድር ዘመናት ዓመታዊ ደሞዙ በዚያን ወቅት ከፍተኛ የሚባለው እስከ 15 ሚሊዮን ዶላር ደርሶ ነበር፡፡
በ1996 እኤአ ላይ የሆላንዱን ክለብ ፒኤስቩ በመልቀቅ ወደ ስፔኑ ክለብ ባርሴሎና ሲዛወር ለዝውውር የወጣበት 19.5 ሚሊዮን ዶላር ሂሳብ በተጨዋቾች ዝውውር ገበያው ያስመዘገበው የመጀመርያው ክብረወሰን ነበር፡፡ ከዚያን በኋላም ባርሴሎናን በመልቅቅ ወደ ጣሊያኑ ኢንተር ሚላን ሲቀላቀል 27 ሚሊዮን ዶላር ተከፍሎበት በመሆኑ አሁንም በወቅቱ ለዓለም እግር ኳስ አዲስ ክብረወሰን ሊሆን ችሎ ነበር፡፡ ይህ ሁኔታም ከማራዶና በኋላ ለሁለት ጊዜያት የዓለም የተጨዋቾች የዝውውር ሂሳብ ሪከርዶችን በማስመዝገብ ሁለተኛው ተጨዋች ያደረገው ነበር፡፡ ኢንተር ሚላንን በመልቀቅ ወደ ስፔን ሲመለስ በወቅቱ የጋላክቲኮዎች ስብስብ የነበረውን ሪያል ማድሪድ የተቀላቀለ ሲሆን በወቅቱ ለዝውውር የተከፈለው 46 ሚሊዮን ዩሮ አንዲስ ክብረወሰን ከመሆኑም በላይ በመጀመርያው ቀን በሪያል ማድሪድ ክለብ የሚለብሰው ማልያው የተሸጠበት ብዛት ሪከርድ ሽያጭ የተገኘበት መሆኑ ይታወሳል፡፡
ለብራዚል መጫወት የጀመረው በ1993 እኤአ ላይ ለ17 ዓመት በታች ቡድን በመሰለፍ ሲሆን በ1996 ለብራዚል ከ23 ዓመት በታች ቡድን መጫወቱን ቀጥሎ ዋናውን ብሄራዊ ቡድን በ1994 እኤአ ላይ በመቀላቀል በወቅቱ በአሜሪካ በተካሄደው 15ኛው የዓለም ዋንጫ ብራዚል ሻምፒዮን ስትሆን በአንድም ጨዋታ ባይሰለፍም የቡድኑ ተመራጭ ሆኖ ነበር፡፡ በብራዚል ብሄራዊ ቡድን እስከ 2011 እኤአ ድረስ ለ17 ዓመታት ለመጫወት ሲበቃ በአጥቂ መስመር እየተሰለፈ 91 ጨዋታዎችን አድርጓ 58 ጎሎችን አስመዝግቧል፡፡ በ6 ታላላቅ የእግር ኳስ ውድድሮች 5 ዋንጫዎችንም ሊሰበስብ በቅቷል፡፡ በ1994 እና በ2002 እኤአ ሁለት የዓለም ዋንጫ ድሎች፤ በ1997 እና በ1999 እኤአ ሁለት የኮፕአሜሪካ ዋንጫዎችን፤ በ1997 እኤአ ላይ የፊፋ ኮንፌደሬሽን ካፕን በማሸነፍ ነው፡፡ እንዲሁም በ1996 እኤአ በኦሎምፒክ የነሐስ ሜዳልያዎችን ተጎናፅፏል፡፣፡ በብራዚል ብሄራዊ ቡድን ሲጫወት በ1993 በሀ 17 ቡድን በ7 ጨዋታዎች 5 ጎሎች፤ በ1996 በብራዚል ሀ23 ቡድን በ8 ጨዋታዎች 6 ጎሎች እንዲሁም ከ1994 እስከ 2011 እኤአ በዋናው ብሄራዊ ቡድን በ98 ጨዋታዎች 62 ጎሎችን አስመዝግቧል፡፡ በሶስት ዓለም ዋንጫዎች የተሳተፈ ሲሆን ለብራዚል 15 የዓለም ዋንጫ ጎሎች በማስመዝገብ በውድድሩ ከፍተኛ ግብ አግቢነት በሁለተኛ ደረጃ ላይ ነው፡፡ ከብራዚል ብሄራዊ ቡድን ሲሰናበትም በ62 ጨዋታዎች ለአገሩ 68 ጎሎችን በማስመዝገብ ከፔሌ ቀጥሎ በታሪክ ሁለተኛው ተጨዋች በመሆን ነበር፡፡
በፊፋ የዓለም ኮከብ ተጨዋች ምርጫ ሶስት ጊዜ ካሸነፉ ምርጥ ተጨዋቾች አንዱ ሲሆን (1996, 1997 and 2002) ለ3 ጊዜያት የባሎን ደኦር ወይም የወርቅ ኳስ ተሸላሚ ሆኗል፡፡ በ1996 እኤአ በባርሴሎና፤ በ1997 እኤኤ በኢንተርሚላን እንዲሁም በ2002 እኤአ በሪያል ማድሪድ ክለቦች እየተጫወተ የተሸለማቸው ናቸው፡፡ የአውሮፓ እግር ኳስ ማህበር ኮከብ ተጨዋች ሆኖ ደግሞ ለ2 ጊዜያት በ1997 በኢንተርሚላን እንዲሁም በ2002 እኤአ በሪያል ማድሪድ ክለቦች እየተጫወተ ተሸልሟል፡፡
በ2011 እኤአ ላይ ከእግር ኳስ በመሰናበት ጫማውን ሲሰቅል በጉዳቶች መደራረብ እና በአኗኗር ሁኔታው ካጋጠመው ውፍረት ጋር በተያያዘ ነበር:: በወቅቱ ጡረታ ስለመውጣቱ ‹‹በጣም ደስተኛ ከሚያደርገኝ ሙያ መሰናበት አሳዛኝ ነው፡፡ በአዕምሮዬ የጨዋታ ዘመኔን መቀጠል እፈልግ ነበር፡፡ መላው ተክለሰውነቴ ግን ይህን ሙሉ ብቃት አልነበረውም፡፡ አዕምሮዬ ጠንካራ ቢሆንም ሰውነቴ ግን ጫና መቋቋም አልቻለም:: በቃኝ ማቆም ግድ ሆነብኝ፡፡›› ሲል ተናግሯል፡፡ ከብራዚል ብሄራዊ ቡድን በክብር የተሰናበተው ለዋናው ቡድን ለመጨረሻ ጊዜ ከተሰለፈ ከ5 ዓመታት በኋላ በሳኦፓውሎ ብሄራዊ ቡድኑ ከሮማኒያ ጋር ባደረገው ጨዋታ ሲሆን ለ15 ደቂቃ ተሰልፎ ስንብቱን አድርጓል፡፡
የስፖርት ትጥቅ አምራቹ ኩባንያ ናይኪ ዋናው ስፖንሰሩ ሲሆን በ1996 እኤአ ላይ ከኩባንያው ጋር በ10 ዓመት የኮንትራት ውል እስከህይወት ዘመኑ መጨረሻ ስፖንሰር አድርጎት 180 ሚሊዮን ዶላር ተከፍሎታል፡፡ በ1996 እኤአ ላይ ናይኪ Nike Mercurial R9 የተባለ ታኬታ በስሙ ሰርቶለታል፡፡
በትውልድ ከተማው ሪዮ ዲጀኔሮ የዋጋ ግምት ያለው መኖርያ ያለው ሲሆን Ferrari, Audi A8, Lamborghini and Mercedes-Benz.የተባሉ ውድ መኪናዎችም ባለንብረት ነው፡፡ በተባበሩት መንግስታት የልማት ፕሮግራም UNDP በጎ ፈቃድ አምባሳደርነቱን የቀጠለ ሲሆን በዚሁ ዓለም አቀፍ ተቋም ሲያገለግል ከ18 ዓመታት በላይ አስቆጥሯል፡፡ በ2014 እኤአ ላይ ብራዚል ባስተናገደችው 21ኛው የዓለም ዋንጫ የውድደሩ አምባሳደር ሆኖ ሲያገለግል ጫማወን ከሰቀለ ወዲህ ደግሞ 9ine Sports and Entertainment በተባለ ኩባንያ 45በመቶ የአክሲዮን ድርሻ ይዞ እየሰራ ሲሆን በአሜሪካ ሶከር ሊግ Fort Lauderdale Strikers በተባለ ክለብም ባለድርሻ ነው፡፡
ከሁለት ዓመት በፊት ደግሞ በእግር ኳስ ዘመኑ ወሳኙን ምዕራፍ ከፍቷል፡፡ በስፔኑ ክለብ ሪያል ቫላዶሊድ ክለብ ባለቤትነት ስፖርቱን ለማገልገል በመወሰኑ ሲሆን፤ በወቅቱ የክለቡን 51 በመቶ የአክሲዮን ድርሻ የገዛው በ30 ሚሊዮን ዩሮ ነበር፡፡‹‹ለዚህ ሃላፊነት ለመድረስ በእግር ኳስ ተጨዋችነት ያሳለፍኩት ተመክሮ እና ስልጠና የላቀ ነው፡፡ እግር ኳስ የሙያ ፍቅር ነው:: በጋራ ሆነን ምርጥ ቡድን ለመገንባት እንሰራለን፡፡ አስተዳደራችንም ግልፅ እና ዘመናዊ አሰራር ያለው ነው፡፡›› ማለቱ ተወስቷል
‹‹ሮናልዶ ማንም አይቶት የማያውቀውን ነገር ይሰራል፡፡ የመሃል አጥቂ መስመር ተጨዋችን ሚና ያጎለበቱት እሱ ሮማሪዮና ጆርጅ ዊሃ ናቸው፡፡ ከፍፁም ቅጣት ክልል ወጥተው መሃል ሜዳ ድረስ በመምጣት ኳስ ይቀበላሉ፤ ተመልሰው በክንፍ በኩል ይገሰግሳሉ፤ የተቃራኒ ቡድን ተከላካዮችን በዙርያቸው ሰብስብው በልዩ የአብዶ ችሎታቸው ማምለጥ ይችላሉ፡፡››
‹‹በጣም ልክ የሆነ የኳስ ቁጥጥር በፍጥነት በማድረግ እንደሱ የሚችል አልገጠመኝም፡፡ እሱን መመልከት የቪድዮ ጌም ጨዋታ ላይ ያለን ገፀባህርይ እንደማየት ነው››
‹‹ሁሉንም ያሟላ ምርጥ አጥቂ፤ እንደ ክንፍ መስመር ተጨዋች አብዶ ይሰራል እንደአጭጥር ርቀት ሯጭ ይፈተለካል፡፡ እንደሱ በአጥቂዎች ላይ ዘላቂ ተፅእኖ የፈጠረ የለም፡፡ ››
በዓለማችን እና በሀገራችን አስከፊው የኮሮና ወረርሽኝ ከተከሰተ ጀምሮ ወረርሽኙን በተመለከተ በርካታ የምርምር ስራዎች እየተሰሩ ሲሆን በሀዋሳ ዩኒቨርሲቲ ህክምናና ጤና ሳይንስ ኮሌጅ የምርምርና ማህበረሰብ አገልግሎት ዳይሬክቶሬት በኩል በተመራማሪዎች የተሰሩ አስር የምርምር ውጤቶች የካቲት 12 ቀን 2013 ዓ.ም ለባለድርሻ አካላት ለውይይት ቀርበዋል፡፡
አቶ አለሙ ጣሚሶ (ረ/ፕ) የምርምርና ማህበረሰብ አገልግሎት ዳይሬክቶሬት ዳይሬክተር የፕሮግራሙ ዓላማ የኮሮና ወረርሽኝ ከተከሰተ ጀምሮ አስር ምርምሮችን መሰራታቸውንና የእነዚህንም የምርምር ውጤቶች ለማህበረሰቡ አቅርቦ ውይይት ማድረግና የምርምር ቀን ማክበር በማስፈለጉ ይህ ፕሮግራም ተዘጋጅቶ በምርምርና ማህበረሰብ አገልግሎት ብልጫ ላስመዘገቡ መምህራንና ተመራማሪዎች የእውቅና ሽልማት ለመስጠት መቻሉን ገልጸዋል፡፡
ዶ/ር መሳይ ሀይሉ በሀዋሳ ዩኒቨርሲቲ የአስተዳደርና ተማሪዎች አገልግሎት ምክትል ፕሬዚዳንት የሀዋሳ ዩኒቨርሲቲ አንዱ ተልዕኮ የምርምር ውጤቶችን ለህብረተሰቡ ተደራሽ እና ተግባራዊ ማድረግ መሆኑን ገልጸው በዕለቱ የቀረቡት የምርምር ስራዎች ለአለም ጤና ስጋት በሆነው የኮቪድ-19 ወረርሽኝ ላይ በመሆኑ ህብረተሰቡ ስለ ወረርሽኙ ያለውን ግንዛቤ ለመረዳትና ለማሳደግ፣ ለሳይንሱ ማህበረሰብ ተጨማሪ ምርምሮችን እንዲሰሩ፣ የተሰሩ ስራዎች ምን ያህል ውጤታማ እንደሆኑ ለመገምገም፣ ለመማር ማስተማሩ ምን አስተዋፅዖ እንዳበረከቱ እንዲሁም ተጨማሪ መወሰድ ስለሚገባቸው እርምጃዎች አቅጣጫ ለማስቀመጥ ይረዳል ብለዋል፡፡
በዕለቱም የተሰሩት የምርምር ውጤቶች ቀርበው ውይይት ከተደረገ በኃላ በምርምርና ማህበረሰብ አገልግሎት ብልጫ ላስመዘገቡ መምህራን እና ተመራማሪዎች የእውቅና ሽልማት ተበርክቶላቸው ፕሮግራሙ መጠናቀቁ ታውቋል፡፡
“ወዳጄ፤ ፈረስ በሰማይ እንደማይበር አሳምረህ ታውቃለህ፡፡ እንዲህ ያለ የዕብድ ሀሳብ ከየት አምጥተህ ነው ቃል የገባኸው፡፡ የመሞቻችንን ጊዜ ከማራዘም በስተቀር ምን ይፈይድልሃል?”
አበው ጠበብት ሦስት አይነት ጊዜ አለ ይሉናል፡፡ አንደኛው ረዥም ጊዜ የሚባለው ነው፡፡ ረዥም ጊዜ በትዕግሥት በጥንቃቄ እቅዶቻችንን ሁሉ ቀምረን የምንጓዝበት ጊዜ ነው፡፡ ሁለተኛው ተገደን የምንገባበት ጊዜ ነው፡፡ (Forced Time የሚሉት ነው ፈረንጆች፡፡) ይሄ አጭርና ጉዳያችንን ተጣድፈን፣ ተወጥረን በግዴታ ወደ ተግባር የምናስገባበት ነው፡፡ ሦስተኛው የፍፃሜ ጊዜ ነው፡፡ እቅዶችን የምንፈፅምበትና ግባችንን የምንመታበት ነው፡፡ እነዚህን ጊዜያት ወደ አገር መንዝረን ስናያቸው “ከእቅድ በላይ አመረትን”፣ “ከታሰበው ጊዜ ቀደም ብለን ግባችንን መትተናል”፣ “ሥር-ነቀል ለውጥ አካሂደን ሰፊውን ህዝብ የአብዮቱ ተጠቃሚ አድርገነዋል”… ወዘተ በማለት አያሌ መፈክሮችን ስናሰግር መክረማችንን እንድንመረምር ግድ ይለናል፡፡ በእርግጥ ግን ያቀድነውን እቅድና ጊዜያችንን በአግባቡ አጣጥመን ለአንዳች ፋይዳ በቅተናልን? ተጀምረው የተቋረጡ “እንደ እገሌ ህንፃ አቁሞ ያስቀርሽ!” “እንደ እገሌ መንገድ ያሽመድምድህ!” “እንደ አገሬ መብራት ድፍን ያርገኝ ብለህ ማል እስቲ!” “እንደ ዛሬው ውሃ ድርቅ ያርገኝ በል እስቲ!” “እንደ ኔትወርካችን ይበጣጥሰኝ! በል…” እስከመባባል ድረስ በምፀት፣ በስላቅና፣ በለበጣ ህይወት ውስጥ የምንጓዘው ከቶም እቅዳችን በጊዜው ተከናውኖ ነውን? ያሰኘናል፡፡
ናፖሊዮን ቦናፓርት “የተነጠቅነውን ቦታ ለማስመለስ እንችላለን፣ ያጠፋነውን ጊዜ ግን በጭራሽ” ይለናል። የበለጠ የከፋው ደግሞ ስለባከነው ሰዓት በመገማገም የምናባክነው ሰዓት ነው፡፡ ባለፈው መንግሥት፤ “የኮሚቴዎችን መብዛትና እንዴት እንደሚቀነሱ የሚያጠና ኮሚቴ ፍጠሩ!!” እንደተባለው ነው፡፡
የሙሰኞች መናኸሪያ የሆነችው አገራችን፤ የጊዜ ሌቦችም መደበቂያ መሆኗንም አንዘንጋ፡፡ ሙስና ከየትም የሚከሰት ተዓምር ሳይሆን የሰው ልጆች ራሳቸው ጊዜን እያዩ የሚፈፅሙት እኩይ ተግባር ነው። ዞሮ ዞሮ የሚያጠፋም ሰው፣ የሚያለማም ሰው ነው፡፡ ሰው የምንለው ከልሂቅ እስከ ደቂቅ ነው”
ከአዘጋጁ፡- (ከላይ የቀረበው ርዕሰ አንቀጽ በአዲስ አድማስ ዌብሳይት ላይ Monday, 20 October 2014 ፖስት የተደረገና በድጋሚ ያወጣነው መሆኑን ልንገልጽ እንወዳለን)
Ethiopia Zare (ኀሙስ ጥቅምት 20 ቀን 2001 ዓ.ም. October 30, 2008)፦ ጠቅላይ ሚ/ር መለስ ዜናዊ በዛሬው ዕለት ለህዝብ ተወካዮች ምክር ቤት 9 ሚኒስትሮችን የሾሙ ሲሆን፣ ከእነዚህ ውስጥ 5ቱን ከሥልጣናቸው ሲያነሷቸው፣ ሦስቱን ደግሞ ቦታ አቀያይረዋቸዋል።
የጠቅላይ ሚኒስትሩን ሹም ሽር እና የሥልጣን ቅይይር የቀረበለት የኢ.ፌ.ዲ.ሪ. የህዝብ ተወካዮች ምክር ቤት በአብላጫ ድምፅ አጽድቆታል። ሹመት የተሰጣቸው ባለሥልጣናትም ቃለ መሃላ መፈፀማቸው ታውቋል።
የኢትዮጵያ ዛሬ ምንጮች የማስታወቂያ ሚኒስቴር መስሪያ ቤት ፈርሶ በአዲስ ስምና መልክ እንዲቋቋም እንዲደረግ የተወሰነ ሲሆን፣ ሣይንስና ቴክኖሎጂ ኤጀንሲ ወደ ሚኒስቴር መሥሪያ ቤት እንዲያድግ መደረጉን ገልጸዋል። መጠሪያውም ”ሣይንስና ቴክኖሎጂ ሚኒስቴር” ሆኗል።
ባለፈው ዓመት ግንቦት 12 ቀን 2000 ዓ.ም. የአዲስ አበባ ከንቲባ ተደርገው የተሾሙት አቶ ኩማ ደመቅሳ ከመከላከያ ሚኒስቴር ሚኒስትርነት ተነስተው እንደነበር አይዘነጋም። ከአምስት ወራት ከሃያ አምስት ቀናት በኋላ አቶ ሲራጅ ፈጌሣን የመከላከያ ሚኒስትር ሆነው ተሹመዋል። አቶ ሲራጅ ፈጌሣ የፌዴራል ጉዳዮች ሚኒስትር ነበሩ።
አቶ ሲራጅ ፈጌሣን ተክተው የፌዴራል ጉዳዮች ሚኒስትር ሆነው የተሾሙት ዶ/ር ሽፈራው ተክለማርያም ሲሆኑ፣ ዶ/ር ሽፈራው የጤና ጥበቃ ሚኒስትር ዲኤታ ሆነው ሲያገለግሉ ነበር። በዶ/ር ሽፈራው ቦታ የጤና ጥበቃ ሚኒስትር ዲኤታ ተደርጎ የተሾመ ባለመኖሩ የጤና ጥበቃ ሚኒስትር ዲኤታ ሥልጣን ክፍት ቦታ እንደሆነ ታውቋል።
የፍትህ ሚኒስትር በነበሩት በአቶ አሰፋ ከሲቶ ምትክ አቶ ብርሃኑ ኃይሉ የተሾሙ ሲሆን፣ አቶ ብርሃኑ የማስታወቂያ ሚኒስትር ነበሩ። አቶ አሰፋ ከሲቶ ከሥልጣናቸው የተነሱ ሲሆን፣ እስካሁን የት እንደተመደቡ አልታወቀም።
የትራንስፖርትና መገናኛ ሚኒስትር የነበሩት አቶ ጁነዲን ሳዶ ከሥልጣናቸው ተነስተው የሣይንስና ቴክኖሎጂ ሚኒስትር ሆነው ተሹመዋል። የሣይንስና ቴክኖሎጂ ሚኒስቴር መሥሪያ ቤት ከዚህ ቀደም ያልነበረና አዲስ የሚኒስቴር መሥሪያ ቤት ነው።
በዚህ ሹም ሽር ከሥልጣናቸው ከተነሱት ውስጥ አቶ ሽፈራው ጃርሶ ሲሆኑ፣ የመንግሥት ዋና ተጠሪ ሚኒስትር እንደነበሩ ይታወቃል። በአቶ ሽፈራው ጃርሶ ምትክ የመንግሥት ዋና ተጠሪ ሚኒስትር ተደርገው የተሾሙት አቶ ኃይለማርያም ደሳለኝ ሲሆኑ፣ አቶ ኃይለማርያም የጠቅላይ ሚኒስትሩ የህዝብ አደረጃጀት አማካሪ የነበሩ ናቸው።
ከሥልጣናቸው ከተነሱትና በሥልጣን ቅይይሩ ውስጥ ያልተካተቱት የትምህርት ሚኒስትር የነበሩት ዶ/ር ስንታየሁ ወልደሚካኤል አንዱ ናቸው። በአቶ ብርሃኑ ኃይሉ ቦታ የትምህርት ሚኒስትር ሆነው የተሾሙት አቶ ደመቀ መኮንን ሲሆኑ፣ አቶ ደመቀ የአማራ ክልል ምክትል ርዕሰ መስተዳድር የነበሩት ናቸው።
የምክትል ጠቅላይ ሚኒስትርነቱ እና የግብርናና ገጠር ልማት ሚኒስትርነት ሥልጣኑን ይዘው የነበሩት አቶ አዲሱ ለገሠ መሆናቸው የሚታወቅ ሲሆን፣ የግብርናና ገጠር ልማት ሚኒስትርነት ሥልጣናቸው በዛሬው ሹም ሽር ተቀንሶባቸዋል። በዚህም መሠረት የግብርናና ገጠር ልማት ሚኒስትር ተደርገው የተሾሙት አቶ ተፈራ ደርበው መሆናቸው ታውቋል።
በዛሬው ዕለት ከሥልጣናቸው ከተነሱት ውስጥ የሴቶች ጉዳይ ሚኒስትር የነበሩት ወ/ሮ ሒሩት ዴሌቦ ሲሆኑ፣ በምትካቸው ወ/ሮ ሙፈሪያት ካሚል የሴቶች ጉዳይ ሚኒስትር ሆነው ተሹመዋል። ወ/ሮ ሙፈሪያት የኢህአዴግ ሥራ አስፈፃሚ አባል እንደሆኑ ለማወቅ ተችሏል።
በዛሬው ሹም ሽር ከሚኒስትርነት ሥልጣናቸው የተነሱት አምስት ባለሥልጣናት አቶ አሰፋ ከሲቶ ከፍትህ ሚኒስትርነት፣ አቶ ሽፈራው ጃርሶ ከየመንግሥት ተጠሪ ሚኒስትርነት፣ ዶ/ር ስንታየሁ ወልደሚካኤል ከትምህርት ሚኒስትርነት፣ አቶ አዲሱ ለገሠ ከግብርናና ገጠር ልማት ሚኒስትርነት እንዲሁም ወ/ሮ ሒሩት ዴሌቦ ከሴቶች ጉዳይ ሚኒስትርነት መሆኑ ታውቋል።
ፖለቲካዊ ዑቕባ ክሓቱ ዝደለዩ መንነቶም ዘይተነጸረ ሰባት ሒዛ ዝነበረት ነፋሪት ኣብ ጂዛን ክትዓልብ ከምእተገደደት ግና ንሰበ ስልጣን ሓለዋ ዶባት ስዕዲ ዓረብ ብምጥቃስ፣ ጋልፍ ኒውስ ኣረጋጊጹ።
እታ ነፋሪት፣ ካብ ኤርትራ ዝተበገሰት ምዃና ሰበ ስልጣን ሓለዋ ዶባት ስዑዲ ዓረብ እኳ እንተገለጹ፣ ገሊኦም ድማ ካብ ኢትዮጵያ ዝተበገሰት ምዃና’ዮም ዝሕብሩ ዘለዉ።
ሳብቕ ዝተባህለ ማዕከን ዜና ኣቕሪብዎ ብዘሎ ሓበሬታ እታ ነፋሪት ወትሃደራዊት ምዃና ብምጥቓስ እቶም ኣብታ ነፋሪት ዝነበሩ ሰለስተ ሰባት ድማ ፖለቲካዊ ዑቕባ ከምዝሓተቱ ጠቒሱ።
ኣብ ዝሓለፈ ዓመት ክልተ ኣብረቲ ሓይሊ ኣየር ኤርትራ ነፋሪት ሒዞም ኣብታ ስዑዲ ዓረብ ዑቕባ ድሕሪ ምሕታቶም፣ ነታ ነፋሪት ንኽመልሱ ካብ ዝተላእኩ ኣብረቲ ድማ ሓንቲ ጓለነስተይቲ ዑቕባ ንምሕታት ኣብታ ሃገር ከምዝተረፈት ኣይርሳዕን።
ነፊሪት ሒዞም ኣብ ስዑዲ ዝዓለቡ ሓደ ሜጀር፣ ሓደ ካፕቴንን ሓደ ተለንትን መኮንናት ሓይሊ ኣየር ኤርትራ ፖለቲካዊ ዑቕባ ንምሕታት መስርሕ ይካየደሎም ምህላዉ ተገሊጹ
ለ 18650 ሕዋሶች ለመልካም ሴሎች እስከ 18 ሰርጦች እና ለኤንጂ ህዋሶች ደግሞ ለ 2 ሰርጦች የተሰራ ፡፡ ይህ ማሽን የባትሪ ጥቅል ምርትን ከፍተኛ ጥራት ለማረጋገጥ የሕዋስ የመለየት ውጤታማነትን በአስደናቂ ሁኔታ ያሻሽላል።
እሱ ለ 18650/26650/21700 ህዋሳት ተከላካይ ብየዳ በዋናነት ለፓወር መሳሪያ / የአትክልት ሥራ መሣሪያ / ኤሌክትሪክ ብስክሌት / ኢ.ኤስ.ኤስ ባትሪ ለሚጠቀመው ፡፡
የባትሪ ፈሳሽ አቅም ፈታሽ, 48v የባትሪ አቅም መሙያ ፈታሽ, የባትሪ ፈሳሽ ማጣሪያ, 18650 ሞካሪ, የባትሪ መፈተሻ መሳሪያዎች, ባትሪ ራስ-ሰር የሙከራ መሣሪያዎች,
ሶላትን በትክክል መስገድ በጣም አንገብጋቢ ጉዳይ ነው ይህ መጽሃፍ ስለ ነቢያችን ሶ/ዐ/ወ/ ሶላት ትምህርት በውስጡ ይዘዋል አንብበው ዕውቀት እንድቀስሙ ተስፋ እናደርጋለን።
ZhongShan መሪን ወረቀት 12 ቮ DC SMD5050 LED ROPE LIGHT ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
GuangDong መሪን ወረቀት 12 ቮ DC SMD5050 LED ROPE LIGHT ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
ጉሽንግተን ከተማ መሪን ወረቀት 12 ቮ DC SMD5050 LED ROPE LIGHT ኤሌክትሮኒካዊ መብራቶች, የ LED መብራት, የ LED መብራት መብራቶች, የእረፍት መብራቶች, የመብራት መብራቶች, የመንገድ መብራቶች, የምድጃ መብራቶች, የመብራት መብራቶች, የአትክልት መብራቶች, የባትሪ ብርሃኖች እና ችቦዎች, የፓነል መብራቶች, የ LED ግድግዳ ማጠቢያ መብራቶች , የ LED flood flood, የ LED የፓነል ብርሃን, የ LED ንጣፍ ብልጭታ ብርሃን, የ LED ትዕዛዝ ብርሃን, የ LED የማዕዘን መብራት, የ LED ትዕይንት መብራት, የ LED ኒዩል ቱቦ, የ LED ስር ስርጭቱ, የ LED መብራት
በሁሉም የሰው ልጅ የህይወት አለሞች ውስጥ የሚወደሱ መልካም ስራዎች ይኖራሉ፡፡ በአንፃሩ ደግሞ መፈጸም የሌለባቸው፣ በነውር የሚቆጠሩ አሉ፡፡ እነዚህን ነውር ድርጊት የሚፈጽሙ ሰዎች በማንኛውም የሰው ልጅ የህይወት ዓለም እንደሚኖሩ ሁሉ በዳሰነች ብሄረሰብም ውስጥ አልፎ አልፎ መገኘታቸው አይቀርም፡፡
የብሄረሰቡ አባላት፣ ወንዶች ብቻ፣ ወደዚህ የዕምነት አባት ቤት ይሄዳሉ፡፡ የእምነት አባቱ የቤት እመቤት ግን ከሌሎቹ የብሄረሰቡ ሴቶች በተለየ መንገድ ለአምልኮ በሄዱት ተባዕቶች መካከል የመገኘትና እንግዶቿን የማስተናገድ ፍቃድ አላት፡፡ የመጡትን ወንዶች ቅቤ ትቀባለች፡፡
በዚሁ ወቅት በዕምነቱ መሪ አማካኝነት ለፈጣሪ ጥያቄዎች ይቀርባሉ፡፡ ዝናብ ዘንቦ ሳር እንዲበቅልና ከብቶች እንዲጠግቡ፡፤ የከብቶች ቁጥር እንዲበዛ፡፡ የኦሞ ወንዝ በደንብ እንዲሞላ፡፡ ሞልቶ ከተረፈ በኋላ መልሶ በሚሸሽበት ወቅት በኦሞ ዳርቻዎች ላይ ማሽላ ተዘርቶ ይበቅል ዘንድ ነው መለማመኑ፡፡
የዳሰነች ብሄረሰብ የአምልኮ ስርዓት በሚያከናውንበት ወቅት ይቅርታም ይሰጣል፡፡ በብሄረሰቡ ውስጥ ያልተፈቀዱ ተግባሮችን በማከናወን ጥፋት የፈፀመ ሰው በዚሁ ወቅት ቀርቦ ይቅርታ መጠየቅ ይኖርበታል፡፡
ቀርቦ የፈፀማቸውን ስህተቶች ተናዞ ይቅርታ ከጠየቀ ፣የትኛውንም ዓይነት ጥፋት ፈጽሞ የተገኘ ቢሆን እንኳ ምህረት አይከለከልም፡፡ (ሀገራችንን የዘረፉ ሰዎች ግን ዞረው አስፈራሪዎች የመሆናቸውን ነገር ከግምት አስገቡልኝ፡፡)
ችግሩ ግን ወዲህ ነው፡፡ ሳይገኝ የቀረና ይቅርታ ያልጠየቀ እንደሆነ፡፡ ጥፋቱ በብሄረሰቡ አባቶች ታይቶና ጥፋት መሆኑ ተረጋግጦ ለእድሜ አቻዎቹ መረጃ ይሰጣል፡፡ አቻዎቹ የበረሃ ልምጭ ቆርጠው ይገርፉታል፡፡ በዚህ አይቆምም፡፡ እንደ ጥፋቱ ክብደት ተጨማሪ ቅጣቶች ይጠብቁታል፡፡ ለጥፋቱ መሰረዝ በካሳ መልክ ፍየል ይታረድና ግራና ቀኝ በተተከሉ ባላዎች ላይ በተጋደመ እንጨት ላይ የታረደውን ፍየል ስጋ በብልት በብልቱ ያንጠለጥላል፡፡ ከስሩ ዕሳት ነዶ ፣ጭስና ነበልባሉን ጨርሶ በጋመ ፍምነት በቀረው፣ የተንጠለጠለው ስጋ እንዲበስል ይደረጋል፡፡ “ወጠሌ” ይሉታል፡፡ የተንጠለጠለውን ስጋ በጋመውም የማብሰል ግዴታ ያለበት አጥፊው ሰው ነው፡፡
ወትሮ የስጋው ማብሰያ ፍም የሚቆሰቆሰው በረጅም እንጨት ነው፡፡ ነገር ግን አሁን በአጭር የጎድን አጥንት ነው፡፡ ፍም የነካው አጥንት የመፋጀቱንልክ የቀመሰ ያውቀዋል ፡፡ አጥፊው በአጭሩ የጎድን አጥንት እየቆሰቆሰ የነደደው ፍም ቢያቃጥለውና በተቃጠልኩኝ ምክንያት ፊቱን ቢያጠቁር ወይም ቢያጨማድድ፣ ወይም ደግሞ ድምጽ ቢያወጣ ይገረፋል፡፡ ሲቆሰቁስ ከስር የጋመው ፍም አናት ላይ የተንጠለጠለው ስጋ ስብ እንባ ቢያስወርደው እና እንባው ቆስቋሹ ጥፋተኛ ዕጅ ላይ ጠብ ቢል ፣ጠብ አለብኝ ብሎ ፊቱን ቢከሰክስ አሁንም ቅጣት ይደመርበታል፡፡
አንዲህ ያለው የጥፋተኛ ቅጣት ፋይዳው ምንድነው ? ጥፋተኛው ከቅጣቱ በኋላ “ እኔ እንዲህ አይነት ጥፋት ፈጽሜ ፣ ይቅርታ ሳልጠይቅ ቀርቼ ሲቆጣ በፈጣሪ ዕገዛ ነው የተረፍኩት:: እናንተ እንዳታጠፋ፣ እንደኔ ዓይነት ቅጣት እንዳታተርፉ…” እያለ ፣ ለአቻዎቹና ለቀረባቸው ሁሉ ይናገራል፡፡ ይህን በማድረጉ ሌሎች ከጥፋተኝነት ሀሳብና ተግባር ሸሽተው ይኖራሉ፡፡ ሰው ሰላም ይሆናል፡፡
ምን ማለት መሰላችሁ እጅግ ተናድጃለሁ ፡፡ ተናድጃለሁ የሚለው ቃል አይመጥነውም ፡፡ ጭርር ብያለሁ፡፡ እንደዚህ ያንጫረሩኝ እነዚህ ሀገርን ከነነፍሷ የዘረፉት ተጠርጣሪዎች ሰዎች ናቸው ፡፡
የዘረፉትን የሀብት መጠን ሳስብ ፣ ገና በሌሎች ተቋማትም የተመዘበረውንና ለህዝብ ይፋ ያልሆነውን ሳስብ ደግሞ ባትሪዬ አሁን ካለው በላይ አፍልቶ እንዳልሞት ፡፡ ዘረፋው ባይኖር ኖሮ እያንዳንዱ ኢትዮጵያዊ ከበርቴ ነበርኮ! ፡፡ እኔስ ኢትዮጵያዊ አይደለሁ፡፡ ይምንጨረጨረው ከኪሴ የወሰዱ እየመሰለኝ ፡፡ የምን መሰለኝ ነው ፡፡ ነው!!!
የአውሮፓ ህብረት ቃል አቀባይ አልጄሪያ በስደተኞች ላይ የምትሰራውን እናውቃለን ሉዓላዊ ሀገር እንደመሆኗ መጠን የዓለም አቀፉን ህግ ካከበረች ስደተኞችን ከሀገሯ ማስወጣት ትችላለች ብለዋል፡፡
አልጄሪያ ስደተኞችን በገፍ ማስወጣት የጀመረችው ባለፈው ዓመት ጥቅምት ወር ላይ ሲሆን፥ የአውሮፓ ህብረት ስደተኞችን በተመለከተ በሰሜን አፍሪካ ሀገራት ላይ ጠንከር ያለ ግፊት ማሳደሩን ተከትሎ ነው ተብሏል፡፡
ነሐሴ 4፣2012-የአዲስ አበባ ፖሊስ ጎተራ አካባቢ በሚገኝ አንድ የጋራ መኖሪያ ቤት ውስጥ 108 ህገወጥ ማህተሞች መያዙን አስታወቀ። – ብስራት ሬድዮ 101.1FM| Bisrat 101.1FM
በቂርቆስ ክፍለ ከተማ ወርዳ 4 ጎተራ ኮንዶሚኒየም ውስጥ 108 ማህተሞች እና የተለያዩ ሀሰተኛ ሰነዶችን ለተለያዩ ህገ-ወጥ ተግባራት ሲጠቀሙ የነበሩ ተጠርጣሪዎች በቁጥጥር ሰር መዋሉን ፖሊስ ገልጿል።
በከተማችን አዲስ አበባ በተለያዩ ጊዚያት ሐሰተኛ ሰነዶችን በመጠቀም ህገ-ወጥ ተግባር ሲፈፅሙ በፖሊስ ቁጥጥር ውለው በህግ አግባብ የቅጣት ውሳኔ የተላለፈባቸውን ግለሰቦች የወንጀል ድርጊት መረጃ በመስጠት ህብረተሰቡ ጥንቃቄ እንዲያደርግ መልዕክቶችን ማስተላለፋችን ይታወሳል ፡፡
አሁንም በአንዳንድ አካባቢ መሰል የወንጀል ድርጊቶች ሲፈጸሙ ይስተዋላል በቂርቆስ ክፍለ ከተማ ወርዳ 4 ጎተራ ኮንዶሚኒየም ውስጥ ሀምሌ 1ቀን 2012ዓ. ም ሁለት ግለሰቦች በፖሊስ ቁጥጥር ሥር የዋሉበት ወንጀልም ይህው ነው፡፡
ተጠርጣሪዎቹ 108 የግል እና የመንግስት መስሪያ ቤት፣ 15 ሀሰተኛ ሰነዶችን እንደተገኘባቸው የክፍለ ከተማዉ ፖሊስ መምሪያ ማስተባበርያ ሀላፊ ምክትል ኢንስፔክተር ስለሽ ሸንቁጤ ተናግረዋል።
ከተጠቀሱት ማህተሞች ውስጥ የትምህርት ሚኒስቴር የሙያ ማረጋገጫ ማሕተም እና የተለያዩ መንግስታዊ ተቋማት ህገወጥ ሰነዶች መገኘታቸውን ፖሊስ ባወጣው መግለጫ አስታውቋል።
ላለፍት 16 ዓመታት የተማረ የሰው ሃይልን በማፍራት የድርሻውን በመዋጣት ላይ የሚገኘው ጌጅ ዩንቨርሲቲ ኮሌጅ በዛሬው እለት በሁለተኛ ዲግሪ መርሐ ግብር ትምህርታቸውን ያጠናቀቁት 511 ተማሪዎች የመንግስት አካላት፣የተለያዩ እንግዶች፣የተመራቂ ቤተሰቦች እና የኮሌጅ የሴኔት አባላት በተገኙበት አስመርቋል።
በምረቃ ስነ ስርዓቱ ላይ ተገኝተው መልእክትን ያስተላለፍት የኮሌጅ ዋና ስራ አስፈፃሚ አቶ ሞገስ ግርማ የእለቱን ምሩቃን ለየት የሚያደርጋቸው በዓለማችንና በሃገራችን የተከሰተውን የኮሮና ቫይረስ ወረ ርሽኝ ተቋቁመውና አስቸጋሪውን የሕይወት ውጣ ውረድ አልፈው ለስኬትና ለውጤት በመብቃታቹ ነው ሲሉ መልእክት አስተላልፈዋል።
መግቢያ ከዘውዳዊው አገዛዝ መገርሰስ በኋላ ኢትዮጵያ ሁለት የሽግግር መንግስትን ዘመናትን አስተናግዳለች፡፡የመጀመሪያው የሽግግር መንግስት የፊውዳሉን ስርዓት የተካው ጊዜያዊ ወታደራዊ አስተዳደር ደርግ ሲሆን ሁለተኛው ኢህአዴግ የተለያዩ የፖለቲካ ሃይሎችን ጋብዞ የመሰረተው ከ1983-1987 የቆየው የሽግግር መንግስት ነው፡፡ ሆኖም ሁለት የሽግግር መንግስት ያስተናገደችው ሃገራችን እስከዛሬ ድረስ በተግባር ወደ ዲሞክራሲያዊ አስተዳደር መሸጋገር አልቻለችም1፡፡ ይህ ያልተቻለበት ምክንያት በወቅቱ የሽግግር መንግስታቱን ሲመሩ የነበሩ … Continue reading ያለሽግግር መንግስት ሀገርን ማሻገር – ለቪዥን ኢትዮጵያ የቀረበ ጥናታዊ ፅሁፍ →
ሀገር መሸጥ ምንድን ነው? ህወሓቶች ወደ ስልጣን ከመጡበት ግዜ ጀምሮ የኢትዮጵያን ህዝብ በግፍ አሰቃይተዋል፣ በገፍ ዘርፈዋል። በፖሊስ ጣቢያዎች፣ በማረሚያ ቤቶች እና በድብቅ እስር ቤቶች ሲፈፅሙት የነበረው አሰቃቂ ግፍና በደል ገፈቱን ለቀመሰው ቀርቶ ሲነገር ለሚሰማው እንኳን ይዘገንናል። ነገር ግን ህወሓቶች ወደ ስልጣን ከመጡበት ግዜ ጀመሮ “ሀገር ሽያጮች ነበሩ?” ሲባል ለብዙዎች እውነት አይመስልም። በዚህ ረገድ በተደጋጋሚ ከሚቀርቡ … Continue reading የህወሓቶች ዘራፋና ጨካኔ ኢትዮጵያን በቁሟ እስከ መሸጥ ይደርሳል! →
ሀገራችን ውስብስብ በሆኑ ማህበራዊ፥ ፖለቲካዊና ኢኮኖሚያዊ ችግሮች እንዳሉባት እርግጥ ነው። እነዚህ ውስብስብና እርስ-በእርስ የተጠላለፉ ችግሮች በዘላቂነት ለመፍታት በጥናትና ዕውቀት ላይ የተመሰረተ መፍትሄ መስጠት ያስፈልጋል። ለዚህ ደግሞ ተነሳሽነትና ቁርጠኝነት ያለው የፖለቲካ አመራር ሊኖር ይገባል። ችግሩ ሲፈጠር በነበረው ወይም ችግሩን በፈጠረው የፖለቲካ አስተዳደርና አመራር፤ የመንግስትን አስተዳደርና የተቋማት አሰራር ማሻሻል፥ ግልፅነትና ተጠያቂነትን ማስፈን፣ የመልካም አስተዳደር ችግሮችን መቅረፍ፣ ቀልጣፋና … Continue reading የዝንጀሮ መንገድ እና የእኛ ሕገ-መንግስት አንድ ናቸው! →
እዚ ዘለናዮ ወርሒ ወርሒ ባዓል ነጻነት ኢዩ፡ ነጻነትና ብቖጺርካን ጸዊኻን ጸብጺብካ ዘይውዳእ ናይ ኣርባዓ ዓመታት ውርደት, ስቓይ, ዓመጽ, ቅትለት, ስደት, ሕስረት ክኸውን ኮሎ፡ በቲ ካልእ ድማ ብሓቦን, ኒሕን, ቆራጽነትን, ሓርበኝነትን, ቃልሲን, መስዋእትን መውጋእትን ኤርትራውያን ነጻነት ተረጋጊጹ፡፡
ስርዓት ህግደፍ ናይ ሎሚ ዘመን በዓል ናጽነት ኤርትራ፣ ኣብ ትሕቲ “20 ዓመታት ሓበን” ብዝብል ባዶ ጥበራ፤ ኣብ ልዕሊ መቓብር ጀጋኑ ኤርትራውያንን ኣብ ታኼላ ደም ናይዞም ትማሊ ኣብ ማእከላይ ባሕሪ ዝሃለቑ መንእሰያትን ኮይኑ ብቐዳድ ከበሮ ንምስዕሳዕ ኣብ ዝሸባሸበሉ ዘሎ ግዜ፤ ንሕና ኣፍንጫና ምስ ተሃርመ ደም ዝነባዕና ኤርትራውያን ግን ብዝክረ-ሰማእታትን ጸሎትን ናይ ክልቲኡ ሃይማኖታትና ኢና ከነብዕሎ።
ድምጺ ኣሰና፡ ነቲ ብምኽንያት መበል 20 ዓመት ናጽነት ዝጀመረቶ ‘ኤርትራ ብዓይኒ ህዝባ’ ዘርእስቱ መደብ ሓባራዊ ዘተ ብምቕጻል፡ ንጽባሕ ቐዳም 7 ግንቦት ኣብ ቶሮንቶ (ካናዳ)፡ ንኩነታት መራኸቢ ብዙሓንን ሞያ ጋዜጠኛነትን ኣብ ድሕሪ ናጽነት ኤርትራ፡ ከምኡ ‘ውን ኩነታት ማሕበረኮማት ኤርትራውያን ኣብ ወጻኢ እንታይ ከምዝመስል ክትድህስስ እያ።
ንሕና ኣብ ሽወደን እንርከብ ኤርትራውያን/ሲቪካዊ ማሕበራት, ተቛወምቲ ውድባት, ማሕበር ደቂ ኣንስትዮ, ውልቀሰባትን መንእሰያትን/ ደለይቲ ፍትሕን ዲሞክራስን ብሓባር ብምዃን ነቲ መለለዪኡ ጭቆናን ግፍዕን ዝኾነ ባርባራዊ ስርዓት ህግደፍ ንህዝብናን ሃገርናን ብፍላይ ከኣ ንመንእሰያት ኣደዳ ሞትን ስደትን ስቅያትን ጌርዎም ዘሎ፡
ክቡራት ተኸታተልቲ ድምጺ ኣሰና ብተክኒካዊ ምኽንያት ድምጺ ኣሰና ምኽፋት እንተኣብዩኩም ወይ ውን ዝሓለፈኩም መደባት ክትሰምዑ ምስ እትደልዩ ኣብዚ ሊንክ ‘ዚ ጠውቑ፡ ኣርካይቭ ኣሰና ወይ BLIPTV ASENA EPISODES ARCHIVE
ንዝኽሪ ናይቶም ኣብ ገማግም ባሕሪ ሊብያ ዝሃለቑ 400 ንጹሃት ኤርትራውያን ዝተዳለወ መደብ ንቐዳም 23 ሚያዝያ ኣብ Handworth Park B21 ተዳልዩ ስለዘሎ ኩሉኹም ግዱሳት ኤርትራውያን ኣብቲ ቦታ ክትርከቡ ብትሕትና ነዘኻኽር። ዝካየደሉ ሰዓት ካብ ሰዓት 6፡00 -8፡00 ምሸት እዩ።
ኣሽንባይ ዶ ሕጂ ኣብ ናይ ቅልውላውን ህውከትን እዋን፡ ኣብቲ ንቡር ግዜ ‘ኳ ኣብ ሊብያ ቅሳነት ኣይነበረኩምን። ጸገምኩምን ሻቕሎትኩምን ብሓፈሻ፡ ብፍላይ ከኣ ኣብዚ ሊብያውያን ንጸለምቲ ኣፍሪቃውያን ከም ዕሱባት ቐዛፊ ጠርጢሮም ዝሃድኑሉ ዘለዉ እዋን ኣብ ክቱር ሓደጋን ጭንቀትን ከምዘለኹም የሻቕለናን ይርድኣናን እዩ።
ሰላም ክቡራንን ክቡራትን ተኸታተልቲ ጽሑፋት ‘ኣለና’። ንስርዓት ገበነኛ ኢሳይያስን ሰልፉ ህግደፍን ዘቃልዕ፣ ካብ ቀዳማይ ክሳብ መበል 16 ክፋል ኣብ ውሽጢ ሓሙሽተ ኣዋርሕ ዝቐረበ ተኸታታሊ ስኑድ ጽሑፋት፤ ኣስታት 95 ገጻት ኮይኑ ኣሎ።
ኣብ ናይ ሎሚ ሰኑይ 31 ጥሪ መደብ ራድዮ ድምጺ ኣሰና፡ ነቲ ኣብ ቱኒዝያን ግብጽን ዝርአ ዘሎ ህዝባዊ ተቓውሞን መስርሕ ለውጥን፡ ጽልውኡን ኣስተምህሮኡን ንዓና ንኤርትራውያን እንታይ ምዃኑ ንምድህሳስ ምስ ክልተ ኤርትራውያን ምሁራት: ዶ/ር ኣሰፋው ተኸስተን ዶ/ር ኣንገሶም ኣጽብሃን ዘካየድናዮ ዘተ ከነቕርበልኩም ምዃና እናዘኻኸርና ምክትታልኩም ንዕድም።
ኣብዚ ዝሓለፈ ቅንያት ወናኒ መርበብ ሓበሬታ መስከረም ኔት ከም መቐጸልታ እቲ ሕሱር ናይ ዓሰባ ባህርያቱ ሕጂ’ውን ስም ተቓለስቲ ንምጥፋእ ነቲ ብኣምባሳዶር መሓመድ-ኑር ኣሕመድ ምስ መርበብ ሓበሬታ ኣልናህዳ ብቋንቋ ዓረብ ዝተገብረ ቃለ-መሕተት ፈጺሙ ንሱ ብዘይበሎን ዘይተዛረቦን ንዕኡ ብዝጥዕሞ ኣትርረጓጉማ ተርጒሙ ጸሎሎ ክቐብኦ ከም ዝፈተነ ኩሉ ዝተዓዘቦ ኢዩ።
ብቀዳምነት ክቡር ኣቶ ኢሳያስ ኣስፍሃ ብወገን ጥዕናኻ ጽቡቕ ክትህሉን ኣብ መነባብሮኻን ኣብ እተካይዶ ዘይሕለል ህዝባዊ ሓርነታዊ ቃልሲ ዓወትን ኣሳልጦን ንምነየልካ።
እቲ ንሰሉስ ዕለት 13 ሚያዝያ ብተቓወምቲ ውድባትን ሲቪካዊ ማሕበራትን ኣብ ኦስሎ ኖርወይ ክግበር ተመዲቡ ዝጸንሐ ሰላማዊ ሰልፊ፡ ናብ ካልእ ግዜ ከነመሓላልፎ ከም ዝወሰንና ክንሕብረኩም ንፈቱ፡፡
ኣብ መዓስከር ሳዋ ካብ ዝርከብ ቤትምህርቲ ንዘምለጡ መማህራን ንምትካእ ብዙሓት ተማሃሮ ከም መማህራን ከገልግሉ ተሓርዮም ተሪፎም ከምዘለዉ ምንጭታት ሓቢሮም። – Assenna.com
ኣብ መዓስከር ወተሃደራዊት ታዕሊም ሳዋ ኣብ ዝርከብ፡ ንትሕቲ ዕድመ መንእሰያት ብዕስክርናዊ ኣተሓሳስባ ኣብ ምብካል ዝነጥፍ ቤትምህርቲ ከገልግሉ ዝጸንሑ መማህራን ብብዝሒ ናብ ስደት ስለዘምለጡ፡ ስርዓት ህግደፍ ነቲ ዘጋጥሞ ሕጽረት መማህራን ንምትካእ፡ ኣብቲ ቤትምህርቲ ክማሃሩ ካብ ዝጸንሑ ሓያለ ተማሃሮ መንእሰያት ብሕርያ ኣትሪፉ ከምዘሎ ምንጭታት ሓቢሮም።
ለሁለንተናዊ ውክልና የሚደረግ ዘመቻ በክልላችን እና በሕዝባችን ውስጥ በጣም አስቸኳይ ከሆኑ የፍትህ ተደራሽነት ጉዳዮች አንዱን ለመፍታት ያለመ ነው ፡፡ በኮሎራዶ አይ አይሲ በሺዎች የሚቆጠሩ ስደተኞችን አስሮ በማቆያ ማዕከላት ውስጥ ያሰራቸው በመሆናቸው ብዙዎች የኢሚግሬሽን ፍርድ ቤት እንዲቀርቡ እና ያለ ጠበቃ እንዲታሰሩ አስገድዷቸዋል ፡፡ ይህ ግፍ ወደ […]
2021 እንደጀመርን ለስደተኞች ማሻሻያ አፋጣኝ እርምጃ ለመጠየቅ አውታረ መረባችንን ማደራጀት እንጀምራለን ፡፡ ለስደተኞች መብቶች ስንንቀሳቀስ እያንዳንዱ ኮሎራዳን እኛን ለመቀላቀል ቃል የገባውን ስማቸውን እንዲጨምር እናሳስባለን ፡፡
ምንም እንኳን ለስደተኞች ቤተሰቦች የፌደራል COVID-19 የእርዳታ እሽጎች አካል እንዲሆኑ ለመጠየቅ የተቀናጀ ጥረት ለወራት ቢቆይም ፣ የሴኔቱ የአባላቱ መሪ ሚች ማኮኔል እና ሴናተር ኮሪ ጋርድነር በቀጣዩ የ COVID የእርዳታ እሽግ ውስጥ ስደተኞችን የሚያካትት አንዳችም ወሳኝ ሂሳብ አላወጡም ፡፡ ይህ ቸልተኝነት በመላው ሀገራችን በሚሊዮኖች የሚቆጠሩ ቤተሰቦችን እየጎዳ ነው […]
CIRC በኮሎራዶ ግዛት ከአይ አይ ኤስ ወይም ከፖሊስ ጋር ሲጋፈጡ ማህበረሰቦችን ስለ መብቶቻቸው ለማስተማር በይነተገናኝ ስርዓተ-ትምህርት አለው ስልጠናዎቹ የሚከተሉትን ያካትታሉ-በ ICE እና በተለያዩ የፖሊስ ኃይሎች መካከል ያለው ልዩነት ምንድነው; የወቅቱን የማስወጣት ልምዶች አጭር መግለጫ; ICE በፍርድ ቤት እየታየ; አይሲ / ፖሊስ የቤት ውስጥ ወረራ ሲያካሂድ; የፖሊስ የትራፊክ ማቆሚያ; በእስር ቤቱ ውስጥ ቦንድ መክፈል; እና የ ICE መያዝ ጥያቄ ካለ የሚወዱትን ሰው ከእስር እንዲለቀቁ ማድረግ ፡፡
የአዝማሪዎቹ ተቃውሞ፣ የድፍረታቸው ምክንያት፣ ተነግሮ፣ ከሚተላለፈው በተጨማሪ በዘመኑ ደራሲያን፣ ሥርዓቱን ለመተቸት፣ የሹማምንቱን ያልተገባ ባህርይ ለማሳየት፣ በልቦለድ እና በታሪክ መጽሐፎች ላይ ሠፍሯል። ስለዘፈኖቹ ሲነሳ፣ ነፃነትን በአፈነ፣ ፍትህን በነፈገ፣ ሥርዓትን ውስጥ በኃይለኛነቱ የታወቀ፣ ሕዝብን የናቀ መሪ ፊት ተገኝተው፣ በግጥምና ዜማ ያለፍርሃት ጥፋቱን የተናገሩ አዝማሪዎች እንደነበሩ ተነግሯል።
ከንጉሳዊያን ቤተ-ሰብ ዘመን ወዲህም ቢሆን ከዘፈኑ ይልቅ መዝሙሩ ልቆ ብቻ ከማዜም ይበልጥ ህብረ-ዝማሬው በልጦ፣ ለርዕዮተ-ዓለም ማራመጃ ታስቦ ከ “ደም ማፍሰስ”፣ ከ “መደምሰስ”፣ ከ “ማስወገድ”፣ ጋር “ቃል መግባት” ለ “ነፍስ አለመሳሳት” ተደባልቀው የተገጠሙ ዜማ ወጥቶላቸው ተደምጠዋል።
በእርግጥ ለ “አብዮት ድል ማድመቂያ” በሚል ከተቀናበረው ለ “አብዮት ቀን መታሰቢያ” ተብሎ ከተዘጋጀው ወጣ ብለው ሥራዎቻቸውን ያቀረቡ በዜማቸው የተወደዱ በግጥማቸው ይዘት የተሞገሱ ድምፃውያን ባይበዙም ታይተዋል። ዘፈን በሀገራችን በተለምዶ ከሌሎች የኪነ-ጥበብ ውጤቶች ይበልጥ ፈጥኖ፣ ተሰናድቶ፣ ስሜትን የመለወጥ አቅም ያለው ሙያ እንደመሆኑ ሹመኞች በህገ-ወጥ መንገድ ከብረው ሲታዩ፣ ህዝብ ንቀው እንዳሻቸው መኖር ሲጀምሩ፣ ቃላቸውን አጥፈው ሀገር ሲጎዱ የተመለከቱ ከያኒያን በቀጥታም ባይሆን ግጥም ፅፈው ፣ ዜማ አውጥተው ዘፍነዋል። ወይም ለድምፃዊያን ሰጥተዋል።
ይሁን እንጂ የአብዛኞቹ ድምፃውያን ዘፈኖች ለምን እንደተፃፉ የሚነገረው ምን ሊያስተላልፉ እንደፈለጉ የሚታወቀው መንግስት ሲለወጥ ይመስላል። ምንም እንኳን የአንዳንዶቹ ግጥም ከጅምሩም ይዘቱ ሌላ ቢሆንም ፤
ዛሬም ስለ ህዝቦች ፍቅር፣ መውደድ እና መደጋገፍ፣ ስለ ሀገር ፍቅር ዕድገትና ብልፅግና አስታዋሽ ሳይጠብቁ፣ በሰቦካ ጎኑ ሳይሆን በኪነ- ጥበብ ለዛው፣ ግጥም ፅፈው ወይም ተቀብለው፣ አዜመው ወይም ለሌሎች ድምፃውያ ሰጥተው፣ አሁን ያለን ስሜት፣ የሚያዩትን እውነት ሠርተው ቢያሳዩን የተሻለ ይሆናል።
ወደዚች ምድር ስመጣ ማንኩሳ በጭላጭ ኩራዝ ተቀበለችኝ፤ ኩራዙ ያራት ነገሮች ጥምረት ነው፤ የኮኮስ ቅባት ጠርሙስ፤ በምስማር ተበሳ ቆርኪ፤ የዝሃ ክር እና ላምባ ፡፡
በጊዜው የኩራዝ ማብሪያ መቅረዝ አይታወቅም፤ ከያንዳንዱ ጎጆ የውስጥ ግድግዳ ማእዘን ላይ በጭቃ የተሰራ የኩራዝ ማስቀመጫ ይኖራል፤ስሙ ባማርኛ መዝገበቃላት ውስጥ ባይገኝም ከትውስታየ አልጠፋም፤ “ጭጎት” ይባላል ፤የጀንበር መውጫ ምስራቅ እንደሆነ ሁሉ፤ የኩራዝ አድማስ ጭጎት ነው፤
አንዳንዴ ናፍጣ ስለሚጠፋ ኩራዝ ጦም ታድራለች፤ ደግነቱ፤ አንድ የቶማስ ኤድሰን ውቃቤ የቀረበው ባለገር፤ ጫቅማ ከተባለ ዛፍ ፍሬ ውስጥ የሚበራ ዘይት እንደሚገኝ ደርሶበታል፤የጫቅማ ፍሬዎች በሰበዝ ተበስተው፤ እንደ መነኩሴ መቁጠርያ ተደርድረው የሚሰሩት ሻማ እንደ ስንደል ሳሙና ላይ ተሰክቶ ይንቀለቀላል፤ ሽታው ግን እንደ ፎጥ ፈስ ያስመርጥ ነበር፤ ለወጋገኑ ስንል ከፍሬው የሚወጣውን ቅርናት እንታገሰዋለን፤ እና በየምሽቱ፤ በቤታችን ሳሎን ውስጥ ድክምክም ያለ መለስተኛ የብርሃን ደሴት ይዘረጋል፤ በቤቱ ውስጥ ከታደሙት አንዱ የጨለማውን ግርማ የሚጋፋ ጨዋታ ያመጣል፤
ለመጀመርያ ጊዜ ኤሌክትሪክ የሚባለውን ተአምር ያየሁት ደብረማርቆስ ስገባ ነው፤ ባየሁት አጥብቄ ተደነቅሁ! እኔ የመጀመርያዋን አምፖላችንን ለማድነቅ በቤታችን ጣርያ ላይ ያንጋጠጥሁትን ያህል፤ ጋሊልዮ ወደ ሰማይ ያንጋጠጠ አይመስለኝም፤ እቺ እንደ ዘር በቆሎ ባጥ ላይ የተንጠለጠለች፤ ብርሃን ያረገዘች ፤በመስኮት የገባ ነፋስ የማያጠፋት፤ ከሽቦ የተሰራ ሆድ አቃ ያላት ምን ጉድ ናት? እያልሁ ስገረም አመሽ ነበር፤ ካንድ ከሁለት ወር በሁዋላ ያምፖሊቱ ብርቅነት አከተመ፤ እንዲያውም ናቅሁዋት፤ እንዲያውም የጎረቤታችን አይነት አምፖል ቢኖረን ብየ መመኜት ጀመርኩ፤ ጎረቤታችን የናጠጠ ሞጃ(ሀብታም) ስለነበር ፤ በጊዜው” “የሸንበቆ መብራት” ተብሎ የሚጠራ ክንድ የሚያህል ፍሎረሰንት አምፖል ነበረው፤
1ያኔ ያምፖሉን ያህል መብራቱ እንደ ልብ አይገኝም ነበር፤ መንግስት የሚሰፍርልንን የብርሃን ራሽን፤ ቀበሌውና ቤተሰብ ተጋግዘው ይቆጥቡታል፤በጊዜው በራችን ላይ የተገጠመው ባልቦላ፤ “ቆጣሪ ” ከሚባል ቁዋጣሪ ቢባል ያምርበታል! ፤እንዲያውም አንድ ጊዜ መምህራችችን ጉዋደኛችንን ማታ ማታ ፤ ለምን የቤት ስራውን ሳይሰራ እንደማይመጣ ሲጠይቀው የመለሰው ትዝ ይለኛል “ አባቴ ከሶስት ሰአት በሁዋላ መብራቱ እንዳይቆጥር ብሎ ያጠፋዋል! ያሜሪካን ድምፅ ሬድዮ ጣብያ የሚፈልገው በእጅ ባትሪ ነው”
በዚህ አይነት፤ አምፖልና ሻማ እየተጋገዙ አዲሳባ ዩኒበርሲቲ በር ድረስ መሩን፤ አሁን ሳስበው፤ እንዴት ያንን ዘመነ ዳፍንት እንደተሻገርነው ይገርመኛል ፤ አምሽተን ወደ ቤታችን ስንገሰገስ ጉቶ አያደናቅፈን የቆመ ዛፍ አይገጨን፤ተምሶ የተዘነጋ ጉድጉዋድ አይውጠን ! ሳስበው ለብዙ ዘመና በጨለማ ውስጥ በመኖራችን የተነሳ፤ በጨለማ እንድናይ የሚያችለን የሌሊት ወፋዊ ችሎታ ሳናዳብር አልቀረንም፤
ያገራችን ሰው ምኞት የሚንፀባረቀው በህልሙና በስሙ ነው፤ “ ኢብሳ “፤ብርሃን “፤ብርሃነ “፤ ፀዳል ፤ ነጋ የሚባሉ ስሞችን ብዛት ያስተዋለ ሰው የህዝባችንን የብርሃን አምሮት መጠን መረዳት ይቻላል፤ተፈሪ መኮንን ሁለተኛውን የአማርኛ ጋዜጣ “ብርሃንና ሰላም “ ብለው ስም ካወጡለት አምሳ አመት ያለፈ መሰለኝ ፤ ታድያ ዛሬ ድረስ ብርሃንም ሰላምም ብርቅ ናቸው፤
ካምስት ሚሊዮኑ ራት ጥቂት ወራት አስቀድሞ የዳግማዊ ምኒልክ ቤተመንግስት የመጎብኜት እድል ገጥሞኝ ነበር፤ግዙፍ የፋና ማብሪያ መቅረዞቹ እስከዛሬ ድረስ ጣራው ፤ላይ እንደተንጠለጠሉ ይታያሉ፤ በጊዜው አዲሳባ ቤተመንግስት ውስጥ የሚንቀለቀለው ፋና የሚመረተው ባባጅፋር ግዛት በጂማ ውስጥ ነበር፤የዛሬውን አያድርገውና አዲሳባን ቆማ እራት የምታበላት ጅማ ነበረች፤
ዩንበርሲቲ ስንገባ መብራት መቆራረጡ ቀጠለ፤ ሁሌም መብራት በሚጠፋበት ጊዜ የሴቶችና የወንዶች ዶርም እሚያዋስነው አጥር ላይ ቅልጥ ያለ ሁካታ ይኖራል፤ ጆሮ ጭው እሚያረግ ስድብ፤ ድርያ ብልግና እንካስላንታያ ከሱም ከሱዋም ይወረወራል፤ ሰዎችን ጨዋ የሚያደርጋቸው በውስጣቸው ያለው የስነምግባር ህግ ሳይሆን ፤የፀሃይና የኤሌክትሪክ ብርሃን መሆኑን ያኔ ደረስኩበት፤ በሌላ አነጋገር ፤የሌሎች እይታና ግምገማ በሌለበት ሁኔታ ውስጥ ሰዎች ሴጣናቸውን ፈተውን ለመልቀቅ አይመለሱም
“አለቃ ገብረሃና የማሽላ እርሻ ነበራቸው፤ ሌሊት ሌሊት ማሽላውን የዱር አሳማ(እርያ) እየበላ አስመረራቸው፤ ቢጨንቃቸው አንዱን ሽማግሌ ባላገር ምክር ጠየቁት ፤ባላገሩ፦
አለቃ ምክሩን ተቀብለው እንጨት አንኮላኩለው ፤በማሳው ፊት አነደዱ፤የዚያን ሌሊት ያሳማው መንጋ እሳቱን ከቁመነገር ሳይቆጥር በማሳው ላይ ባዲስ ጉልበት ተሰማራበት
MCPS እንክብካቤና ጥንቃቄ ያደርጋል! የእርስዎ እና የልጅዎ ደህንነት ለእኛ አስፈላጊ በመሆኑ ለእርስዎ እይታ ዋጋ እንሰጣለን! በወረርሽኙ ወቅት ስለተካሄደው የርቀት ትምህርት፣ ስለ ቴክኖሎጂ ተደራሽነት፣ ስለ ማህበረሰብ ሪሶርሶች፣ እና ከ MCPS ሠራተኞች ጋር ስለነበረዎት ግንኙነት የእርስዎን ተሞክሮ ለማካፈል እባክዎ ከእኛ ጋር ይሳተፉ። MCPS የአንደኛ ደረጃ፣ የመካከለኛ እና የከፍተኛ ሁለተኛ ደረጃ ትምህርት ቤት ተማሪዎች ያሏቸው ወላጆች/ቤተሰቦች እንዲሳተፉ አበክረን እንመክራለን።
FCT የሸማቾች ምርቶችን ወደ ሀገር ውስጥ ለማስገባት ሁሉንም ዋና የቁጥጥር ደረጃዎች ለመፈተሽ ዕውቅና የተሰጠው ነው ሁሉም ሙከራዎች የተለያዩ የሕግ ደንቦችን እና ደረጃዎችን የሚመለከቱ ናቸው ፡፡ እነዚህ የተገልጋይን ደህንነት ለማረጋገጥ የሚረዱ ቢሆኑም ግራ የሚያጋቡ እና በአለም ዙሪያ ለመኖር ከባድ ሊሆኑ ይችላሉ ፡፡ አግባብነት ያላቸውን ደንቦች እና የራስዎን የቴክኒካዊ ዝርዝር መግለጫዎች ማክበርዎን ለማረጋገጥ እንዲረዳዎ በ FCT 'የተለያዩ ምርቶች ሙከራዎች ሙያዊ እና ቴክኒካዊ ሀብቶች ላይ መተማመን ይችላሉ።
ሸማች እቃዎች የተለያዩ ሕጋዊ ደንቦች እና መመሪያዎች ተገዢ ናቸው. እነዚህ የሸማች ደህንነት ለማረጋገጥ ለመርዳት የተዘጋጁ ናቸው ቢሆንም እነርሱ ግራ እና መድሃኒቶቻቸው መቆየት ከባድ ሊሆን ይችላል. እርስዎ ተገቢ ደንቦች ጋር በሚጣጣም, እንዲሁም እንደ የራስህ ቴክኒካዊ ዝርዝሮች ለማረጋገጥ ለመርዳት FCT 'የሸማች ምርት ሙከራ እውቀት እና የቴክኒክ ሀብቶች ላይ መተማመን ይችላሉ. ዋና ምርቶች እና ኢንዱስትሪዎች ይሸፍናሉ:
ይህን መልህክቴን ወይም ሐሳቤን ለመስፈር የተገደድኩት የኢትዮጵያ ሰላምና ደህንነት ሁሌም ስለሚያሳስበኝ ብቻ ሳይሆን ሳይሆን የወደፊቱ የኢትዮጵያም ሆነ የዶ/ር አብይ ዕጣ ምን ያህል ከነ ጃዋርና የፍርድ ሂደቱ ጋር የተቆራኘ መሆኑን በመግለፅ ለማሳሰብ ነዉ።
የመንግስት ባለስልጣናትም ሆኑ መገናኛ ብዙሃን ላለፉት ሁለትና ሶስት ቀናት ወይም ከአርቲስት አጫሉ መገደል በኃላ ኢትዮጵያ ውስጥዉስጥ ለተፈጠረዉ የንብረትና የብዙዎች ንፁሐን ንጹሀን መጨፍጨፍ ዋንኛዉ ተጠያቂዎች አቶ ጃዋር መሐመድና አቶ በቀለ ገርባን ጨምሮ የኦሮሚያ ሚዲያ ኔትወርክን ያጠቃልላል።
እነዚህ አካላት ዓላማቸዉ የአጫሉን አስክሬን ማጉላላት ሳይሆን አስክሬኑን የመዝጋትና ቱትሲዎችን መጨፍጨፍ ነበር። ከአጫሉ መገደል ጋር ተያይዞ የOMN ሚዲያ በወቅቱ ኦሮሞ ወደ አዲስ አበባ ግባ ጥሪ የሩዋንዳዉ ዕልቂት ግልባጭ ነበር። ባለፉት ሁለት ቀናት የኢትዮጵያ አምላክ ሕዝቧን የጠበቀላትም ከሩዋንዳ መሰል የዘር ጭፍጨፋ ድግስ እና የሲሆል ጉዞ ነበር።
ስለዚህም የእነዚህ ሰዎች የፍርድ ሂደት መረራ ጉዲናን የመሰሉ አሳፋሪ የጭቃ ዉስጥ እሾክ እንደሚለዉ በሽምግልና የሚፈታ ሳይሆን ከሰዉ መግደልና እሬሳ ከማንገላታት አልፎ በዘር ማጥፋት ቅስቀሳም መሆን አለበት። ይህ የማይሆን ከሆነና መንግስት ነገሩን ለማድበስበስ ከሞከረ የዶ/ር አብይ የፖለቲካ ሕይወት በፅኑ ይታመማል ቀጥሎም እራሳቸዉ በለቀቋቸዉ ፅንፈኞች ወብጥብጥ ጥሪ ማድረግ ነበር።
በሩዋንዳ የሆነዉም ተመሳሳይ ነበር። በ1994 ዓም ለ800,000 ሺህ የቱትሲ ተወላጆች መጨፍጨፍ ምክንያት የሆነዉ አንድ የብሔራችን ሰዉ (ፕሬዘዳንቱ) በቱትሲዎች ተገሎብናል በሚል የሁቱዎች የዘር ዕልቂት ጥሪ እና በሂንተርሃምዌይ የመንገድ መቃብር ይገባል።
ዋዜማ ራዲዮ- የባንኮች የወለድ ምጣኔ በገበያ ፍላጎትና አቅርቦት እንዲወሰን መንግስት በአስር አመት የልማት እቅዱ ላይ መወሰኑን ዋዜማ ራድዮ የተመለከተችው የእቅዱ ሰነድ አመለከተ። ከዚህኛው አመት ማለትም ከ2013 አ.ም እስከ 2022 አ.ም እንዲተገበር ታስቦ የተዘጋጀውና “የልማት እቅድ : ፍኖተ ብልጽግና” የሚል ስያሜ ያለው ሰነዱ : የገንዘብ ፖሊሲና የፋይናንስ ኢንዱስትሪ ልማት እቅድ በሚለው አርስት ስር የፋይናንስ ኢንዱስትሪው የታቀደውን መዋቅራዊ ለውጥ እንዲያግዝ ለማድረግ የወለድ ምጣኔ ተመን በገበያ ፍላጎትና አቅርቦት እንዲመራ ይደረጋል ብሏል።
በዚህ የአስር ዓመት የልማት ዕቅድ ላይ ከተመረጡ ተቋማት፣ የሕዝብ ተወካዮች፣ አለም ዓቀፍ ለጋሾችና አስፈፃሚ መስሪያ ቤቶች ጋር ውይይት እየተደረገ ነው። ይህ ዕቅድ የሚተገበር ከሆነም ለሀገሪቱ ምጣኔ ሀብትና የፋይናንስ ዘርፍ አዲስ አቅጣጫ ነው።
የተረጋጋ የውጭ ምንዛሪ ተመንን ለማረጋጋጥ እና የሀገሪቱ የውጭ ምንዛሪ ክምችት ለማሳደግ በገበያ ፍላጎትና አቅርቦት የሚመራ የውጭ ምንዛሪ ተመን እንዲኖር ይደረጋል። የፋይናንስ ኢንዱስትሪው የታቀደውን መዋቅራዊ ለውጥ እንዲያግዝ ለማድረግ የወለድ መጣኔ ተመን በገበያ ፍላጎትና አቅርቦት እንዲመራ የማድረግ እና ዲጂታል የፋይናንስ ሥርዓት የሚዘረጋ ይሆናል። ወቅታዊ ሁኔታን ያገናዘበ የካፒታል አካዉንት ፖሊሲ ተግባራዊ በማድረግ የተሳለጠ የካፒታል ገበያ በመፍጠር አማራጭ የልማት ፋይናንስ ምንጮች ለማስፋት የሚሰራ ይሆናል። ይላል ስነዱ በገፅ 100 ላይ
ለዋዜማ ራዲዮ አስተያየታቸው የሰጡ የምጣኔ ሐብት ባለሙያዎች መንግስት ለረጅም ዓመታት የዘለቀውን እና አሁን ደግሞ በእጅጉ የናረውን የዋጋ ግሽበት ባልተቆጣጠረበት ሁኔታ የወለድ ምጣኔን በገበያ እንዲወሰን ማድረግ ለሀገሪቱ ኢኮኖሚ ድርብርብ ፈተና የሚያስከትል ነው ይላሉ።
ኢትዮጵያ ውስጥ ያሉ ንግድ ባንኮች ለገንዘብ አስቀማጭ ደንበኞቻቸው የሚከፍሉት ወለድ ከዜሮ በታች (Negative interest rate) ነው። ይህም የሆነው የወለድ ምጣኔያቸው ከሀገሪቱ አጠቃላይ የዋጋ ግሽበት በእጅጉ ያነሰ በመሆኑ ነው።
አንድ መቶ ብር የቆጠበ የባንክ ደንበኛ የንግድ ባንኮች የሚያስቡለት ወለድ ብሄራዊ ባንክ ባስቀመጠው መሰረት ሰባት በመቶ ነው። ይህም ገንዙን 107 ብር ያደርግለት ይሆናል። አሁን 20 በመቶ አካባቢ ባለው የዋጋ ግሽበት ሳቢያ ግን የአስቀማጩ ገንዘብ ቀድሞ የ20 ብርን ዋጋ አጥቷል። መቶ ብር ባንክ ያስቀመጠ ደንበኛ የዋጋ ግሽበት ሀያ ብር ተቀንሶ : ሰባት ብር ደግሞ ወለድ ተጨምሮለት የ87 ብር ዋጋ ያለው ገንዘብ ነው ባንክ ያለው ።
ኢትዮጵያ ውስጥ ገንዘብን ባንኮች ውስጥ ማስቀመጥን አዋጭ ያላደረገው የወለድ ምጣኔ ከዋጋ ግሽበት ጋር ተመጣጣኝ ባለመሆኑ ነው። መንግስት በተደጋጋሚ በዚህ ውሳኔ ሲተች የቆየ ቢሆንም ከዋጋ ግሽበት ጋር የሚመጣጠን የወለድ ምጣኔን መተመን ኢንቨስትመንትን ይጎዳል የሚል ማስተባበያን ሲሰጥ ቆይቷል።
የዋጋ ግሽበትን የሚመጣጠን ዝቅተኛ የወለድ ምጣኔ ቢተመን ባንኮች ለማበደር የሚጠይቁት ወለድ ትርፋቸውንም አስበው ስለሚጨምሩ ተበድሮ ስራ መስራት የበለጠ ከባድ ይሆናል ተብሎ ይታመናል። አሁን ያለውን 20 በመቶ አካባቢ የዋጋ ግሽበት የሚመጣጠን የወለድ ምጣኔ ቢደረግ የማበደርያ ወለድ ደግሞ 25 በመቶና ከዛ በላይ እንዲሆን ስለሚያደርግ ሌላ የዋጋ ግሽበት ፈጣሪ ይሆናል። ይህን የወለድና የዋጋ ግሽበት ምጣኔ ችግር ያባባሰው ፣ ኢንቨስትመንትን ለማበረታታት በሚል አስቀማጮች እየተጎዱ የወለድ ምጣኔ ከዋጋ ግሽበት በታች ሆኖ ቆይቶም በዚህ መንገድ የወጣ ብድር ምርታማነትን ፈጥሮ የሚፈለገውን እድገት ማምጣት አለመቻሉ ነው። የዋጋ ግሽበት በዚህ አስጊ ደረጃ ላይ ሆኖ መንግስት ቀጣዮቹን አመታት በሚመራበት የኢኮኖሚ እቅድ ውስጥ የወለድ ተመንን በገበያ እንዲመራ አደርጋለሁ ማለቱ አደናጋሪ ሆኗል።
ጥብቅ በሆነ የገንዘብ ፖሊሲ የዋጋ ግሽበትን ተቆጣጥሮ ወደ አንድ አሀዝ ስለማውረድ እቅዱ የሚያነሳቸው ጉዳዮች አሉ። ነገር ግን ጥብቅ የገንዘብ ፖሊሲን መከተል ጠቅላይ ሚኒስትር አብይ አህመድም ወደ ስልጣን ከመጡ በኋላም በተደጋጋሚ ሲነሳ የነበረ ነገር ግን በተግባር ያልታየ ፣ እንደውም ግሽበት ፈጣሪ የገንዘብ እንቅስቃሴ አሁን ድረስ እየታየ ነው ።
ይህን አይነት የወለድ ተመንን የሚከተሉ ያደጉ ሀገራት ማእከላዊ ባንኮች እጅግ የተመረጡ ፖሊሲዎችን ለማስተግበር ሲያስቡ ብቻ ነው በወለድ ተመን ጉዳይ ጣልቃ የሚገቡት። ይህን አይነት የወለድ ተመን እየተከተሉ ችግር ሳይገጥማቸው የቆዩትም የዋጋ ግሽበትን መቆጣጠር ስለቻሉ ነው። ኢትዮጵያ ውስጥ የወለድ ተመኑን ለገበያ ከመተው ይልቅ ብሄራዊ ባንክ የዋጋ ግሽበትን እያየ የወለድ ተመንን ያስተካክል ቢባል እንኳ የዋጋ ግሽበት በእጅጉ እየጨመረ ስለሆነ ብዙም አዋጭ እንዳልሆነ ምሁራን ይገልጻሉ። ተመኑ እንዲሁ ለገበያ ቢተውም ለንግድና ኢንቨስትመንት የሚሰጡ ብድሮችን ውድ በማድረግ ኢኮኖሚውን የባሰ ችግር ውስጥ ይጨምረዋል ።
መንግስት የወለድ ምጣኔን ለገበያ የመተዉን ጉዳይ አሁን ላይ ለመተግበር ያሰበው ምናልባት የካፒታል ገበያን ለማቋቋም ከጫፍ ላይ ስለደረሰ ይሆናል ብለውናል ሌላ የኢኮኖሚክ ምሁር። የካፒታል ገበያ ላይ በሰነድ ገንዘባቸውን የሚያበድሩ ተቋማትም ሆኑ ግለሰቦች መንግስት ገደብ በሚያወጣለት የወለድ ተመን መመራትን ሳይሆን ገንዘቦቻቸውን በተሻለ ወለድ በሰነድ የሚበደራቸውን ተበዳሪ ነው የሚፈልጉት ; ለዚህም ለካፒታል ገበያ ሲልባ የወለድ ምጣኔ ጉዳይ ለገበያ እንዲተው ተፈልጎ ይሆናል ሲሉም ሀሳባቸውን ሰጥተውናል። [ዋዜማ ራዲዮ]
በባዶ ሜዳ ዘለዓለማዊ ይመስል፣ አንዱ ብድግ ብሎ ወደ ግራ – በእሱ እምነት- ወደ እሱ ብቻ እንሂድ ይላል። ሌላው የለም ወደ ቀኝ ብሎ ይመልስለታል። እንደ ሦስተኛ አማራጭ ጥቂቱ ለምን ወደ ፊት አንሄድም ይላል። አራተኛው ወደ ሁዋላ እንጂ ወደፊት የለም ብሎ ይከራከራል። አምስተኛው፣ በተራው አሁንስ በቃ በአለንበት እንቁም፣ እዚያው እንርገጥ፣ከእኔ ወዲህ ማንም የለም ብሎ ሁሉንም ይቆጣል። ስድስተኛው፣ ምን አለበት እንደፈለግነው በሁሉም አቅጣጫ ተበታትነን፣ በሁዋላ በልዩ አዲስ ዘዴ ብንሰባሰብ ሲል፣ ሰባተኛው ደግሞ “እኔ የለሁበትም፣ እናንተው እንደፈለጋችሁት ሁኑ” ብሎ ይሰናበታል። ስምንተኛው ይህ ትውልድ ከአልሞተ ምንም ዕረፍት አናገኝም፣ ይሙቱ! ይለናል። አሁን ደግሞ አንዳንዶች አብደው መሆን አለበት የሃይማኖት ጦርነት፣ ከዚያ በፊት ያዋጣል የሚሉም (አርፍደው) ተነሰተዋል። ወዴት?ወዴት!
የት ለመድረስ? ምን ለመሆን? እምቢ ቢባልስ? በአጭሩ ግን ማለት የሚቻል ነገር ቢኖር -ከዚህ ሁሉ ዓመት በሁዋላ “ሁሉም አብደዋል እንዴ ያሰኛል።” የዕብደት፣ በትክክል የፖለቲካ ዕብደት መነሻው ደግሞ-ሌላ ቦታዎች ታይተዋል- እንደዚህ ነው።
በእኛ መንደር ነገሮች ሁሉ፣ ሰው ማሰብ ና መመራመር አቅቶት፣ አንዱ እንዳለው፣ ይህን ይምሰላሉ እንጂ ፣አስተዋይ አንባቢ እንደሚረዳው እላይ የተጠቀሱት ድርጅቶች አብዛኛዎቹ አንዳዶቹ እንደሚሉት በዘርና በነገድ ወይም በጎሣ…ሌሎቹ ይህን “…ብሔር -ብሔረሰብ “ላይ የተመሰረቱ የድርጅት መሪዎች አቋም ነው። በኢትዮጵያ ውስጥ ከአሉትም ድርጅቶች ውስጥ አብዛኛው፣ እነሱ ናቸው። ዕውነት?
በሌላው ዓለም የሚገኙት ምሁሮች፣ ጊዜአቸውንም፣ የሕይወት ዘመናቸውንም፣ጉልበቱንም፣ እንደምናውቀው የሚያሳልፉት፣ ሐብቱንንና ጭንቅላታቸውንም የሚያውሉት፣ በሌሎች ከባድ፣ የአገርና የሕዝብ ጉዳዮች ላይ ነው።
በመመራመርና አዲስ ነገር በመፍጠር(በዓይናችን በየሦስት ወሩ እናያለን) ባህልንና ሥልጣኔን በማስፋትና በማሳደግ፣ግሩም ድርሰቶችን በመጻፍ ፣ጥሩ ፊልሞችን በመቅረጽ፣ ቆንጆ ቤቶችንና አስደሳች መናፈሻዎችን በመሥራት፣ የሥራ ዕድል ለወጣቱ የሚከፈትበትን መንገድ በማሰላሰል፣ ጡረታ ለአዛውንቶች፣ ዋስትና ለደካማዎች፣ ለመጪው ትውልድ እንዴት ? በሚለው ሐሳብ ዙሪያ በመወያየት በመመካከር (ዞር ብላችሁ አካባቢአችሁን ቃኙ )፤ ሰዎች ጊዜአቸውን የሚያጠፉት በዚያ ላይ ነው። አውሮፕላን ሰርተዋል። አዳዲስ አይሮፕላኖችም ከመፍረጠርና ከመሥራት አልተቆጠቡም። መርከብ ሰርተዋል፣ ያውም ውስጥ ለውስጥ ውቅያኖስን የሚያቋርጥ…. ፋክስ፣ …የንፋስ ስልክ፣ኮምቲውተር፣…ሳተላይት…እኛ በዚያው ፣አንዱ እንደለው “ሞኝ በያዛቸው ነገር ላይ ጥዋት ማታ ስንነታረክ” ፣ ያውም የኢትዮጵያ ሕዝብ ያስተማራቸው ጎበዝ ልጆች ተሳትፈውበት፣ምዕራቦቹ በየጊዜው ሰርተው አውጥተዋል። አሁንም በዚህች ሰዓት፣በያዝነው ዘመን አዳዲስ ነገሮችን እየፈለፈሉልን ነው።
ፖለቲከኞቹማ በሥነ-ሥርዓቱ ሽንጎ ገብተው እዚያ ውስጥ የምዕራቡ ዓለም ውስጥ እንደምናየው፣ጋዜጠኞች በየጊዜው እንደሚዘግቡት መድረኩ ላይ ወጥተው “ይዋጣላቸዋል።” በጋራ የነደፉት ሥርዓቱም ፣ ለነዚህ እላይ ለተነሱት ጉዳዮች ሁሉ ፣ ጥሩ አድረጎ እንደምናውቀው መብታቸውን አክብሮ ይፈቅድላቸዋል።
በኢትዮጵያ ግን ይህ ፣እላይ የተቆጠሩት የአለመግባባት፣ ያለመደማመጥ “ታሪክ” የተጀመረው፣ ከዕለታት አንድ ቀን ፣ በትክክል፣ ለመናገር ከጄኔራል መንግሥቱ ነዋይ የመንግሥት ግልበጣ ሙከራ በሁዋላ ነው።
አንድ ወጣት፣ ከዕለታት አንድ ቀን፣ በዚያን ዘመንና ሰዓት በሩን በርግዶ ገብቶ፣ በጥድፊያ፣ያንን የመኝታ ክፍል በር ፣ቀስ ብሎ ግራና ቀኙን ቃኝቶ ከዘጋው በሁዋላ ፣ ትንሹ ጠረጴዛ ላይ በእጁ ሞነጫጭሮ የጻፈውን ባለ አራት አምስት፣ ስድስትና ሰባት ገጽ ወረቀት፣ አመልካች ጣቱን ከንፈሩ ላይ ጥሎ፣ ዝምም… እሽ…በሉ ብሎ፣ ጓደኞቹን አስጠንቅቆ፣ እንዲመለከቱት፣ ትልቅ ነገር ስለሆነም – ሰሞኑን ይበተናል ብሎ-አዚያ ክፍል ውስጥ የነበሩ፣ የተወሰኑ የተመረጡ “ምርጥ ልጆች ብቻ” እንዲመለከቱት፣ እንዲወያዩበትና እንግሊዘኛውንም አብረው እንዲያርሙት ይዘረግፍላቸዋል።
በዚያን ሰዓት የባቡር መንገዱን ተሻግሮ የሚገኘው የአልጋ ወራሹ ቤተ-መንግሥት ውስጥ ፣ከራዲዮ ዜና በሁዋላ ወፍራም የሆሊውድ ፊልም ተለቆ አዳራሹ ውስጥ፣ ልጆች እየተንጫጩ ፣…የእነ ክለርክ ጋብል፣የእነ ሶፊያ ሎሬን፣ በርትና ዶሪስ ዴይ…ማሊሪነረ ሞንሮና ቶኒ ከርተስ ፣ምኑ ይታወቀል አንደኛው ፊልም ተመርጦ ይታያል።
በጥቂቱ ቢገመት ስድስት ኪሎ ሜትር ራቅ ብሎ በሚገኘው የኢዮቤሊዩ ቤተ-መንግሥት ውስጥ ደግሞ ንጉሱ ከልጅና ከየልጅ ልጆቻቸው ጋር ራታቸውን በልተው፣ሁሉ ጊዜ እንደሚያደርጉት ውሾቻቸውን ተመልክተው፣ ቀዝቀዝ ያለውን አየር ለመተንፈስ ሰገነቱ ላይ ወዲያና ወዲህ ይላሉ።
የዚያኑ ምሽት ወጣቱ ተማሪ ያን በሁዋላ “አገሪቱን የሚያነጋ” ብሎ የሰየመው ፓምፍሌት በዘረጋበት ሰዓት የዕድሜ እኩዮቸ ፣ ከ ቀ ኃ ሥ ዩኒቨርሲት ቅጥር ግቢ ዝቅ ብሎ አፍንጮ በርን አቋርጦ አፋፉ ላይ የሚገኘው በዘልማድ በጎልማሣ የከተሜ ልጆች ዘንድ “የውቤ በረሃ” የሚባለውን ስም ያተረፈውና በዚህም የሚታወቀው፣ ባለቀያዩ መብራት የመሸታ ቤቶች፣ “…ማንጎና ማሪንጌ አብረን የደነስንባቸው” የሚለው የጥላሁን ገሰስ ዘፈን ከእነ ሳም ኩክ እና ከነ ናትኪንግ ኮል ጋር አብሮ ይደመጣል። በቢትልስ ሙዚቃም ይጨፈራል። አረቄ ይጠጣል። የኤልቪስም ሸክላ ይቀየራል።… የዪኒቨርስቲ ተማሪዎች “አዲሲቱን ኢትዮጵያ ለመመስረት ነገሮች ሲያውጠነጥኑ፣ ሌላው ጎረምሳው ፣ እኩዮቻቸው “አንድ ወደ ግራ አንድ ወደ ቀኝ ” እያለ ጣውላውን፣ ከመልከ መልካም ወጣት ሴቶች ጋር አብሮ ይርግጣል።…አንድ ወደ ግራ አንድ ወደ ቀኝ!
ይህ ነገር የተጠነሰሰልን የጥፋት መንገድ መሰናክል፣ ጉድጓድ ይሆን? ብሎ እራሱን የጠየቀ ሰው የለም። መራራ ነገር መራራ መሆኑን የምታውቀው ስትቀምሰውና ከቀመስከኸው በሁዋላ ነው ይባላል። ከሁለት ቀን በፊት ዓለምን በኢትዮጵያ የጦር መርከብ አሜሪካ ደርሰው፣ አውሮፓ ዙረው፣ወደ ምጽዋ ተመልሰው ከዚያ በአይሮፕላን አዲስ አበባ ለዕረፍት የገቡት የባህር ኃይል ልጆች፣ የደብረ ዘይቱ የአየር ኃይል ወጣት መኮንንኖች፣ የአየር መንገድ አብራሪዎች፣…አንዳንድ ፈተና የጨረሱ የዩኒቨርሲት ተማሪዎች፣ የከተማ ነጋዴዎችና ደላላዎች ቢራውን እየተጎነጩ፣ ውስኪውን እያጣጣሙ፣ አብረው ሜዳውወውስጥ ገብተው ይጨፍራሉ። አንዳንዱ የጨዋ ልጅ እንደ ዛሬው የገዢዎች ልጅ ብቻውን የሚሽከረከርበት ጥሩ ግልጽ መኪና አለው። አንዳንዱ ላንድ ሮቨር፣ ይዞአል። ሌላው ኦፔል፣ የአባቱን ወይም የእናቱን ወይም ደግሞ የወንድሙን ጃጉዋር፣ ፔጆ…ደርድሮአል።
ሦስተኛ ፖሊስ ጣቢያ ዱሮም እንደ አሁኑ ሰዎች ታሥረዋል። እዚያው ቀኑን ጊዮርጊስ ቤተክርስቲያን ደጃፍ የዋሉ ለማኞች በግንቡ ግድግዳው ዙሪያ ጥግ ጥጉን ይዘው ድሪቶአቸውን ደርበው በዚያች ሰዓት ተጋድመዋል።
የፒያሳ ሱቆች ተዘግተዋል። ከተማው ከአላንድንድ ቡና ቤቶች በስተቀር እረጭ ብሎአል። ከሲነማ ኢትዮጵያ የማታ ፊልም ባለትዳሮችና ትኩስ እጮኛ የያዙ ወጣቶች ተቃቅፈው ወጥተው ወደ መኪናቸው ይገባሉ። ወይም ታክሲ ይፈልጋሉ።
ዋላልኝ መኮንን በዚያን ምሽት በዩኒቨርሲቲው የተማሪዎች መኝታ ክፍል ለጥቂት ጓደኞቹ እንዲመለከቱትና በሁዋላም ትንሽ ቆይተው አብረውት እንዲያርሙት የዘረገፈው ጽሑፍ ከየት እንደ መጣ አይታወቅም። በዚያኑ ዕለት “ዓለም ጤና ነው” ብለው፣ አልጋቸው ውስጥ ገብተው እንቅልፋቸውን የለጠጡት “የጸጥታ ሰዎች” በሁዋላ እነሱ እንዳሉት የዚህ ጽሑፍ ዋና ምንጭ የሆነው፣ ያኔ የተከለከለውን የኮሚኒስቶች ጽሑፍ ለወጣቱ ተማሪ ያስጨበጡት አለጥርጥር “የሩሲያ ኢምባሲ ሰራተኞች” ናቸው ተብለው ውስጥ ውስጡን ተከሰዋል። ሌሎች ከዚህ ሁሉ ተንኮል ጀርባ የተቀመጡት ንጉሱን ከመጣል የማይመለሱት “እንግሊዞች ናቸው፣ በመሆኑም በአስተማሪዎቻቸው በኩል፣ ይህን የስታሊንን በራሪ ፓምፍሌት፣ በሁዋላ ዋለልኝ የተረጎመውን አቀበሉት” ብለው እነሱን ጠርጥረዋል።
እስከ አሁን ድረስ ስለዚህ ጉዳይ ምንም የታወቀ ነገር ። ግልጽ ሁኖም የወጣ “ምሥጢር “የለም። ግን በዚያን ዘመን ከተባረሩት፣ሰባት የራሺያ ኢምባሲ ሰራተኞች ውስጥ አንዱን ሚስተር ሻራዬቭን በሁዋላ የሞስኮ የኮሚኒስት ፓርቲ ትምህርት ቤት ዳይሬክተርና የብሬዠኔቭና የመንግሥቱ የአማርኛ አሰተረጓሚ የሆኑትን ሰው እንደ አጋጣሚ አግኝቼ እሳችው ይህ ነገር “ዕውነት”ነው ብለው አላጫወቱኝም።
ወጣ ወረደ፣ ዋለልኝ “ትንሽ ውይይት እንዲከፈት ፕሮቮክ ላድርግ” ብሎ የጀመረው ጽሑፉ፣ ምንም ዓይነት ብዙ ድካምና ምርምር የሚጠይቅ ሰፋ ያለ ፣የሚያሳምን አንዳች ጥናት ሳያቀርብ፣ ብድግ ብሎ እንደ የምድር ዝላይ፣ ስፖርተኛ ተንደርድሮ፣ ፈንጠር ብሎ እንደሚዘል ሰው፣ ከጥቂት መስመር በሁዋላ በሁለተኛው ገጹ ላይ “ኢትዮጵያ አንድ ብሔር ሳትሆን ትላንት እንዲያው በአጋጣሚ የተገናኙ ይመስል ” የተለያዩ ብሔር ….አገር ናት…” ስለዚህ ብሎ በዚያችው በጥቂት ገጾቸ ላይ ፣ ስለመጪው “አዲሲቱ ሶሻሊስት ኢትዮጵያ፣ ምሥረታም” -እሱ ብቻውን አይደለም- ንድፈ ሐሳቡን ይለቀዋል።
እንግዲህ ይህ ነው፣ “በታሪክ ሂደት የማይቀር ነው ተብሎ የተነገረለት የኮሚኒስት ሥርዓት” የኢትዮጵያ ተማሪዎችን፣ ወታደሩን ፣ ሰራተኛውን ፣ ትውልዱንም ጭምር፣ “ቀዩ መስፍንንም “እነ ራስ እምሩን፣እነ ደጃች ከበደን፣…. ሳይቀር፣ማርኮ“የትርምስ መነሻም የትርምስም መጨረሻም አገሪቱን ያደረገው። “
ከዚሁ ጋር በአውሮፓና በአዲስ አበባ የማርክስና የሌኒን ጽሑፎች ማንበብም ያኔ ተጀምሮም ነበር። ስለ አዲስ አበባው ብዙ ባይታወቅም በአውሮፓ፣ በተለይ ….በበርሊንና በፍራንክፈርት፣ በፓሪስ ና በለንድን፣ ሞስኮ የለየለት ነው፣…በዩነቨርሲቲ ደረጃም ይህ ትምህርት መንግሥት በቀጠራቸው አስተማሪዎች በኩል ይሰጥም ነበር።
“ሶሻሊዝምና የአንድ ፓርቲ አገዛዝ ትክክል ነው? ወይስ አይደለም”፣ “ዲሞክራሲና የሰበአዊ መብቶች መከበር አስፈላጊ ናቸው ወይስ አስፈላጊ አይደሉም” “የቡርዣ ዲሞክራሲ ምንድነው?… አምባገነን ሥርዓትስ ምንድነው? ” የሚሉ ውይይትና ክርክር ተከፍቶ፣ ተማሪዎች፣ ከአስተማሪአቸውም ጋር –ለዚህ ግን ያኔ ቁም ነገር የሰጠው የተወሰነ ክፍል ጥቂት ተማሪዎች ብቻ ነበሩ– ወጣቱም በዩኒቨርሰቲው የትምህርት አዳራሽ ውስጥ ከሌላ የፖለቲካ አቋም አራማጆች ጋር ተያይዘው ፣ይፋጩ ነበር።
ፕሮፌሰር ባህሩ በአደረጉት ” የጥያቄና መልስ” ጥናታቸው፣ በዚያን ዘመን ተዋንያን የነበሩ ምሁሮችም፣ ያነሱአቸው የቃል ኑዛዜ (ኦራል ሂስትሪ ) ላይ ፈልገን ምንም ፍንጭ አላገኘንም።
የምናውቀው ነገር ቢኖር ፣አሥር የማይሞሉ መጻሕፍት ( አንድ ከሌኒን አንድ ከስታሊን፣ አንደ ከማርክስ አንድ ከኤንግሊስ፣ አንድ ከኮለንታይን፣ ትሮትሰኪና ፕሌካኖቭ፣ እንዲሁም ማኦ፣ ፍራንስ ፋኖንና ቼ፣ ሆቺ ሚን) ከእነሱ በተሰበሰቡና በተገኙ ዕውቀቶች ወደ አምባገነኑ የአንድ ፓርቲ ወደ ሶሻሊዚም ሥርዓት ጉዞው ተጀመረ ።
ዋለልኝ ከዚህ ተነስቶ “ከእንግዲህ አይዲኦሎጂአችን ሶሻሊዝም ነው…” (ከሌሎች ጋር ሁኖ) ይለናል። ይህን ብሎም የብሔር ትግልን አያይዞ ጠቁሞ (እሱ ብቻውን አይደለም )”ያወጀው አዋጅ” ከእዚሁ ከዘመኑ ጋር ብቅ ከአለው “የዮሴፍ ስታሊን ዕውቀት” የመነጨ ነው ። የጀርመኑ ዜዲኤፍ/ZDF/ የተባለው የቴሌቪዥን ጣቢያ ላይ ጥላሁን ግዛው ፣እነደተቀረጸውና ድምጹ እንደ ተቀዳው “ከእንግዲህ ትግላችን ፕሮትራክትድ ዎር” ነው፣ ብሎም እሱም፣በተራው የጊዜውን የማኦ አዋጅ፣ ከጀበሃና ሻብያ ጋር አብሮ፣ አዲስ አበባ ላይ አውጆአል።
“ለአዋጁ አዋጅ” ብለው የዩኒቨርሲቲው ተማሪዎችም እሩጫቸው ወዴት እንደሆን ትንሽ ቆይተው ግልጽ አድርገዋል። የአውሮፓ ማህበር ፣የሰሜን አሜሪካ፣ …የሱዳንና የመካከለኛው ምሥራቅ አገር የኢትዮጵያ ተማሪዎች ውሳኔ በውሳኔ በየአመቱ፣ወደዚያው ወደ ሶሻሊዝምና ወደ ኮሚኒዚም በሚወስደው መንገድ ላይ ያተኩራል።
እንግዲህ በዚያን ጊዜ የተጀመረ የሶሻሊስት ኮሚኒስት ፍልስፍና እና አስተሳሰብ፣ ይኸው “…አንደኛ ቅራኔ፣ ሁለተኛ ቅራኔ፣ሦስትና አራተኛው ቅራኔ ፣…እያለ የሚነጉደው “ትምህርት” ትንሽ ቆይቶ ” አንደኛው ቅራኔ ቦታውን ለሁለተኛ ቅራኔ ለቆ፣ ወደታች ወረደ…” ይለናል።
ይህ የማኦ ሴቱንግ “ዲያሌክቲክስ” ቀስ ብሎ የወጣቱን አንጎል ይዞ ባሪያው ከአደረገ ወዲህ፣ ሁሉ ነገር ተጓቶና ተደበላልቆ ማሰሪያ ሳያገኝ አሁን ያለንበት 21ኛው ክፍለ-ዘመን ድረስ ተከትሎን መጥቶአል።
ግን ደግሞ አንድም ቦታ ላይ ጠንክረው የኢትዮጵያ ምሁሮች “…ስለ ነጻ ሕብረተሰብ፣ ስለ ነጻ-ፕሬስ፣ ስለ ሰባዊ መብቶች መከበር፣ ስለ ፓርላማ ሥርዓት፣ ስለ ብዙ ፓርቲዎች በአንድ አገር መኖር ፣… ስለ መንግሥትና አስተዳደር ምሥረታ፣ እስከ መጨረሻው ይህ ምን ይመስላል? ” ብለው በግልጽ ተከራክረው ሲለያዩ የትም ቦታ ላይ አልታዩም። ወይም አላስተማሩም። ወይም ደግሞ በግልጽ ደፍረው ከዱሮ ትምህርት አልተላቀቁም።
በእሱ ፋንታ “አምባገነን መንግሥት ” የትም ይሁን የት በአፍሪካ ” ትክክለኛ መፍትሔ ነው” ተብሎ፣(ይህ እኮ በእራስ ላይ የሞት ፍርድ መፍረድ ነው) ይህን ሐሳብ ብዙዎቸ ታቅፈውት ቁጭ ብለዋል።
በእንግሊዘኛ ተናጋሪ አገሮች ውስጥ፣በእነሱ ዘንድ የአንድ ቲዎሪ ትክክለኛነት መፈተኛው (ልክ ወርቅ በእሳት እንደሚፈተነው) በፕራክሲስ፣ በተግባር ተተርጉሞ ሲታይ ነው፣ ይባላል። በአለፉት አመታት ምን አየን?
እንደምናውቀው አብዛኛው የኢትዮጵያ ምሁሮች “ለአገሪቱ ለኢትዮጵያ ያዋጣል ብለው የነደፉት የአምባገነን የኮሚኒስቶች ሥርዓትና ጉዞ” ይህም የስታሊንን የብሔር ጥያቄ ያካትታል፣ ተፈትኖ፣ታይቶ እንደማይሰራ በዓለም ደረጃ ግልጽ ሁኖአል። ታዲያ ድካሙ አሁን ለምንድነው?
የእኛም ትችት (ሰው የፈለገውን ይዞ –የግድ ተቀበለኝ ፣ተከተለኝ ብሎ እስከ አላስገደደ ድረስ–የፈለገውን ቲዎሪ ይዞ ሊቀመጥ ይችላል) የእኛም ትችት፣ የዚህ የአምባገነን አምልኮ ለጂትመሲ በኢትዮጵያ ከየት መጣ? እንዴትስ አድረጎ በኢትዮጵያ ውስጥ ሥር ሰደዶ እስከ አሁን ጊዜ ድረስ አብዛኛውን ምሁር፣ ሕዝቡንም ጭምር “ባሪያው” አድርጎ ያዘ ? …ሊይዝም ቻለ? የሚለውን ነጥብ አጉልቶ በማሳየት ላይ ያተኮረ ነው።
(በነገራችን እንደምታዩት በዚህ ጉዞ ፣ የኢትዮጵያ ምድር ለምን ለአምባገነኖች አመቺ ሆነች? ለሚለውም ቀደም ሲል ለወረወርነው፣ አንጠልጥለንም ለሄድነው ጥያቄያችን መልስም ነው።)
እላይ ከተዘረዘሩት መልሶች፣ አንዱ ወደ ግራ ሌላው ወደ ቀኝ (ሌሎችንም መቁጠር ይቻላል) ከነዚህ ሁሉ “መልሶች” የማንኛው ወገን፣ አመለካከትና መልስ አሁን ትክክልኛ እና የሚያዋጣው መንገድ የትኛው ነው? ብለን ብንጠይቅ፣ መልሱ ፣ከዚህ ሁሉ የትርምስ ዘመን በሁዋላ አስቸጋሪ አይደለም።
የፖለቲከኞች የነገር ጥልቀታቸውና መልሶቻቸው-ዕውነቱን ለመናገር – እንደየቅላቸው ነው። መልሶቹ የሚሰነዘሩት እንደ የፖለቲካ አመለካከታቸውና እንደ ዝንባሌአቸውም ነው ።እንደተጠመቁበት ጠበልና እንደጠጡትም ወሃ ነው። እንደ አስተማሪአቸውና እንደ የነፍስ አባታቸው ምክርና፣ እንዲሁም እንደአነበቡትም መጽሓፍቶች ብዛት ነው። ነገሩም ከዚያ አልፎ ይሄዳል።
እሱም፣ እነሱ እራሳቸው እንደ ነደፉት ፕላንና፣ ምናልባት እንዳወቀሩት ድብቅ አጀንዳቸው ነው። ወይም ደግሞ ሌላው በርቱ ብሎ እንደነደፈላቸው፣ አላማና ግብም ነው። የእያንዳንዱ መልስ ከሌላው የሚለየውም፣ እነሱ እራሳቸው ወደው በመረጡትና በሚከተሉት አይዶሎጂም ነው። ይህም፣ ማንም እንደሚያውቀው እንደ ቅላቸው የተለያዩ ያደርጋቸዋል። አንድ አይዶሎጂም ቢከተሉም እንኳን፣ ተከትለውም የሚለያዩ አሉ- “ይለያያሉ።” ታዲያ የትኛው አይዲኦሎጂ ነው ትክክለኛው? ስንት ዓይነት አይዲኦሎጆዋች፣ በዚህቺ ዓለም ላይ አሉ? የኢትዮጵያ አዋቂዎችስ በየትኛው ትምህርት ነው የተጠመቁት?
ለመሆኑ የነዚህ የተለያዩ – አሉ ከተባለ- አይዲኦሎጂዎች ሁሉ አራማጆች የነፍስ ኣባቶች እነሱ እነማናቸው? ከየት ነው የመጡት? ምንድነው ምክንያቱ ፣ ትውልዱን በሙሉ(?)እንደዚህ ያደረገው? …ያሳበደው? ያንቀጀቀጀው? እንዳይስማማ ያደረገው? ለመሆኑ ምንድነው ዛሬ አብዛኛዎቹ የሚያስቡት? ምንድነው በመጨረሻው እነሱ በነፍስ ወከፍ የሚፈልጉት ሥርዓት?
ከየት መጣን? …ወዴት እንሄዳለን? …እንዴትስ እንኖራለን? በትክክል ጥያቄዉን ለማስቀመጥ “እንዴት አብረን እንኖራለን?” እነዚህን – ሦስቱ የፈላስፋው ጥያቄዎች ቀላል ቢመስሉም ፣ ጠጋ ብለው ሲመለከቱአቸው፣ መልሶቹ አሁንም ቢሆን ቀላል አይደሉም ። ቢያንስ ትንሽ ከባድም ናቸው።
“እንዴት እንኖራለን?” “እንዴትስ አብረን እንኑር?” ብለው፣ የተለያዩ ምሁሮች፣ እራሳቸው ፈላስፋዎች ጭምር፣ ከብዙ አሳሳች ነቢዮችና አምባገነኖች ጋር ሁነው፣ ድርጅት መሥርተው ፣በያለበት ተነስተው፣ ሕዝቡን በነገር አስክረው፣ ዓለምን አተረማምሰዋል።
ግን በ20ኛው ክፍለ ዘመን እንዳየነውና እንደምናውቀው፣ የአንዱም የሕልም እሩጯ፣ ሳይሳካ አብዛኛዎቹ፣ወድቀው ተንኮታኩተው፣ ከፖለቲካው መድረክ ተሰናብተዋል። ያም ሁኖ ግን የሚያሳዝነው፣ እነሱ፣ ተሰባስበው የነደፉትን “የሕልም ዓለም” ከግቡ ለማድረስ አንድንዶቹ በሬሣ ላይ ሳይከብዳቸው ተራምደዋል። ሌሎቹ በደም ላይ ዋኝተዋል፣ የተቀረው በረሃ ላይ ወድቆ ቀርቶአል። የተረፈው ተሰዶአል። ሌላው አካለ ጎዶሌ ድኩማን ሁኖ የትም ወድቆአል። በጠቅላለው ሲቆጠር ከአንድ መቶ ሚሊዮን ሰው በላይ ሕይወቱን በአለፈው ክፍለ-ዘመን በዓለም ዙሪያ አጥቶአል።
ደራሲውም ይህን ጉዳይ በእራሱ መልክ አንስቶ ስለፍቅርም፣ ስለጠብ፣ ስለቅናትና ስለ ስግብግብነት፣ በአጭሩ ስለ ሰው ልጆች፣ የተለያ ባሕሪዎችና ጠባዮች፣ ተንኮሎችና ድብቅ ወንጄሎች በልብ ወለድ ትረካው፣ (ከአእምሮው ያመነጨው ለሆን ይችላል፣ ወይም በጆሮው የሰማውን፣ ወይም በዓይኑ ያየውን) ለእኛ አጫውቶአል። ገና ተጽፎም ያላለቁ ታሪኮች አሉ።
“ፖለቲከኛው”፣ እንደ አቅሙ፣ ይህንኑ ጥያቄ ያነሳል። ትንሽ ቆይቶ ያን የመጀመሪያውን መልሶ ጥሎ (ቅራኔዎች ቦታቸውን ተቀያየሩ እያለ) ሌላ አዲስ ነገር ጨብጦ ናላችንን ያዞረዋል።
ከቢጤው ጋር ፣ ለጥቂት ሰዎች አዳዲስ ነገሮችን ጠፍጥፎ፣ አቀነባብሮ ፣የሚከተለው ከአገኘ ማቅረቡ፣ ለእሱ ለምሁሩ አይከብደውም። ግን የማታለያውና የመሳቢያው ፎርሙላው፣ብዙ ስለአልሆነ አሁን ያለቀባቸው ይመስላል።
ምስራቅ አውሮፓ ጥሩ ምሳሌ ነው። ምሥራቅ ጀርመን ትምህርት ለመሰብሰብ ግሩም መድረክ ነው። የዱሮ ኮሚኒስቶች የሚየዙትንና የሚጨብጡትን (በጊዜው ደህና ነገር ለሕዝባቸው ሳይሰሩ) አጥተው አሁን ሰው ማሰባሰቢያ ብልሃት (ፎርሙላዋ ውስን ነው፣ብዙ አይደለም) ጠፍቶአቸው ግራ ተጋብተዋል።
ካህናቶችና ሊቃውንቶች፣ እነሱም ተመሳሳይ ጥያቄዎች “፣እንዴት እንኑር? ብለው ጉዳዩን አንስተዋል። እንደ ደራሲዎቹም እነሱም በተራቸው ብዙ ነገሮችን ጥለውልን ሄደዋል። ነብያትና የሃይማኖት አባቶች መልስ ሰጥተውበታል። ግን እነሱን “ከድርጊት ” ሰዎች የሚለያቸው አንድ ነገር ቢኖር፣ አላማቸውን በሰይፍ በሥራ ለመተርጎም፣በሕዝቡ ላይ አልሞከሩም።
በእርግጥ፣ በተለይ የተለያዩ የሃይማኖቶች፣”እንዴት እንኑር?” በሚለው ጥያቄ ዙሪያ፣ እነሱ የሚሰጡት መልስ (ሁሌ አይደለም) ለውዝግቦች መነሻ ምክንያት ሁነው ወደ ግጭት አምርተዋል። ምን ይታወቃል! ገና ዕድሜ ይስጠን እነጂ ብዙ ደግ ነገሮችን ወይም ጉዶችን በሕይወት ዘመናችን እንሰማም ይሆናል።
ልጆችም፣ ሳይቀሩ ይህን፣ “እንዴት አብረን እንኑር ? እኛስ ከየት መጣን ?…ወዴትስ በመጨረሻው እነሄዳለን ?” የሚለውንም የሰው ልጆች ጥያቄዎችም፣ እነሱም በልጅነት አእምሮአቸው ያነሱታል።
አባቶችም፣ እናቶችም ተመሳሳይ ነገር ወርውረዋል። ግን ክፋትና ጥላቻ ውስጥ ገብተው ግን እኛ እስቀምናውቀው ድረስ አገር አላቃጠሉም። ትዳር አላፋለሱም። ቤተሰብ አልበተኑም። ገበሬውም፣ መሣፍንቱም፣ መኳንንቱም እነዚህን ጥያቄዎች (በዘመናቸው) ከማንሳት እነሱም አልተመለሱም።
ማነው ለዚህ ሁሉ ጥያቄ ጥሩ መልስ የሰጠው? ትክክለኛውን መልስ እላይ ከተጠቀሱት፣ ክፍሎች ይዞ ለኢትዮጵያ ሕብረተሰብ የቀረበው ቡድን ማን ነው? የትኛው “መደብ “ነው፣ድርጅት ነው፣ የቡድኖች ስብስብ ነው “ዕውነትን” የጨበጠው?
ግን ደግሞ መርሳት የሌለብን አንድ ሀቅ ቢኖር፣ እንደ ሒትለርና እንደ ሞሰሊኒ ያሉ ዕብዶች፣ እንደ ስታሊንንና ፖልፖት የመሰሉ አደገኛ ሰዎች፣ እንደ ፍራንኮና ፒኖቼ ፣እንደ ቻውቼስኮና እንደ ኢዲአሚን….ኪም አሊሱንግ፣ ቢን-ላዲን …ያሉ ደም የጠማቸው ሰዎች፣ “እንዴት እንኑር?” ብቻ ሳይሆን “እንደዚህ፣ እኔ በአልኩት ትክክለኛ መንገድ ኑር” ብለው ተነስተው (ተቆጣጣሪ በሌለበት አገር ሁሉ) የፈለጉትን ሊያዙ፣ሊገርፉ፣ ሊያስሩ፣ ሊረሽኑ፣ ወይም ወጣቱን ትውልድ ወደ ጦር ሜዳ ለሞት ሊሸኙ ችለዋል።
ለምንድነው የምዕራቡ ዓለም “የተለያዩ የቁጥጥር ተቋሞች ” አዘጋጅተው የተከሉት?…ያላቸው? ለምንድነው የምሥራቅ ዓለምና ድፍን አፍሪካ፣ ከአረብ አገሮች ጋር እንደዚህ ዓይነቱን ነገር እንደ ጠበል የሚፈሩት? እንዳይፈጠርም በሩን ጥርቅም አድርገው የዘጉት?
ይህን ለመረዳት፣ለጥያቄዎቹም መልስ ለመስጠት (ይቅርታ መነገር ያለበት ጉዳይ ነው) “የስቴት አፌርን” እንግሊዞች እንደሚሉት፣ ወይም “የመንግሥት አስተዳደርን” ጀርመኖች እንደ ጠሩት ፣ ወይም ደግሞ ተዘዋውሮ የተለያዩ ” የፖለቲካ ፍልስፍናዎችን”፣ ያጠና፣ የተከታተለ ሰው ብቻ ነው፣” እንዴት መኖር አለብን? “ለሚለው ጥያቄ ጥሩ መልስ መስጠት የሚችለው።
እሱ ብቻ ነው፣ ማንም ከመሬት ተነስቶ “….ማርክስና ኤንግልስ፣ ሌኒንና ስታሊን፣ ሆድጃ እና ማኦ ሴቱንግ እንዳሉት፣ አንደ አስተማሩት “ብሎ ሲቀባጥር “አሁንስ አበዛችሁት” ብሎ እንዲታረሙ፣ይቅርታ “ማስተካከያ መልስ ሊሰጥ የሚችለው።”
ዓለም ደስ የምትለውና ከእንስሳና ከከብት ኑሮ፣ ከእነሱም ሕይወት የሰውን ልጆች ፍጹም ልዩ የሚያደርገው፣ አንድ ነገር ቢኖር (ከብት ሜዳ ላይ ቆሞ ብዙም ስለ መጪው ሕይወቱ ሳይጨነቅ ሣሩን ይግጣል፣ …አደጋ ሲመጣበት ደግሞ ተፈጥሮው ነው፣ በኢንስቲንክት ደንግጦ ይፈረጥጣል) እነዚህን፣እንዴት እንኖራለን? ወዴት እንሄዳለን? የሚሉ ጥያቄዎች በማነሳቱና በማሰላሰሉ፣ በመመራመሩና ከሁሉም ይህን በአንደበቱ በንግግርና በመደማመጥ፣ በመወያየትና በመከራከር፣ በተለይ ደግሞ ይህን በጽሑፍ መልክ ፣ በመጽሐፍና በጋዜጣ ላይ አውጥቶ፣ ሌላው እንዲመለከተው መልስም ለመስጠት ዝግጁም፣ ችሎታውም፣ መብቱንም መጠቀም ስለ ሚችል ነው።
ከዚያም አልፎ የሰው ልጅ ለመጪው ትውልድ ታሪኩን በጽሑፍ ማስተላለፍ በመቻሉም ነው። ይህን ፍጡር የሰውን ልጅ ከሌሎቹ እንስሳት፣ ከኣራዊትም፣ ከትንኝም፣…. ይህ ችሎታው ፍጹም ልዩ ያደርገዋል። ያለፈውንም የሰው ልጆች ታሪክ በዚሁ ዘዴ መለስ ብሎ መመልከት በመቻሉም ነው። (የግዕዝ ፊደልንም፣ ጎበዝ! እኛ የምነከባከበው፣ ለሌላ ነገር ሳይሆን በዚሁ ምክንያት ብቻ ነው።)
ፖለቲከኛው ግን በየፊናው፣ ለእነዚህ እላይ ለተወረወሩት ሦስት ጥያቄዎች “…ከየት መጣን? ወዴት እንሄዳለን? እንዴትስ እንኑር?” ለሚለው ጥያቄዎች መልስ ለመስጠት ፣ምላሱን ያንቀሳቀስበት ዕለት፣ ብዕሩን የጨበጠበት ቀን፣ የሚሰማ ጆሮ ያ! ቡድን፣ ይህ ክፍል ከአገኘ ደግሞ! ይህ “መደብ” …ያኔ ! ከጥራት ይልቅ ውጅንብርን፣ ከሰላም ይልቅ ጦርነትን፣ ከፍቅር ይልቅ ጠብን ፣ከአንድነት ይልቅ ልዩነትን እንደሚጋብዝ፣ የአገራችን የቅርቡ ታሪክ ያሳየን ጉድ፣ እሱ እራሱ ትልቅ ምስክር ነው። ይህ ደግሞ፣ ከታሪክ እንደምናውቀው፣ “የኢትዮጵያ ልጆች” በሽታ ብቻ አይደለም።
የአውሮፓም፣ የእሲያም፣ የአሜሪካም፣ ሌሎች አፍሪካውያኖችም ቢሆኑ እነሱም በ”ዕብደታቸው” ከእኛ ፣ ምንም አይለዩም። ግን እነሱ ችግርን መፍታት ያውቁበታል። ነገር መቋጠር ይችሉበታል። ሕግን ያከብራሉ።ከዚያም አልፎ፣ ይከባበራሉ። ጥሩ መፍትሔ ያቀረበውም በሕዝቡ ዘንድ ተመርጦ (ለዘለዓለም ሳይሆን) ለተወሰነ ጊዜ ኃላፊነቱን ይረከባል። በሚቀጥለውም ዙር በምርጫ ሲሸነፍ፣ የተቃውሞውን ወንበር ይዞ ጊዜውን ይጠብቃል። የእኛ እኮ በዛ።ለዘ አጣ! አርባ አመት ሰው እንደ ሞኝ የነከሰውን ነገር ይዞ ይቀመጣል?
በዚምባቡዌ (እራሱ መንግሥቱ ኃይለማሪያም ነፍሱን ለማዳን የሸሸበትን አገር) ሰሞኑን እዚያ የሆነውን ነገር አታዩም !። ኬንያን አትመለከቱም ! ስለጋናና ስለናይጄሪያ፣ ስለደቡብ አፍሪካና ስለማሊ…አልሰማችሁም? ቢያንስ በብዙ ነገር እነሱ እኛን ቀድመው ሄደዋል። ተቃዋሚው ቢያንስ ሽንጎ ውስጥ ወንበር አለው። ነጻ የተቃውሞ ሐሳቡን ማሰማት ይችላል። ለምን እዚያ እንደዚህ ሆነ? ለምን በኢትዮጵያና በኤርትራ፣ “ዝምታ ነገሠ”? ለምንድነው የምዕራቡ ዓለም ሌሎቹን እንዲታረሙ ሲያዋክባቸው? ኢትዮጵያንና ኤርትራን ዘለው የሚያልፉት? ለምንድነው ለኬንያ፣ ለግብጽ፣ ለዝምባቡዌ ፣ መሆን አለበት የተባለው የዲሞክራሲ ጥያቄ ለኢትዮጵያና ለኤርትራ ዝም ተብሎ የሚዘለለው?
ቢያንስ (አዲሱን ፈሊጥ ለመጠቀም፣ እነሱም እንደ እኛው ከተለያዩ “ዘሮች” ቢወጣጡም ) ቢያንስ እነሱ፣ እላይ የተቆጠሩት የአፍሪካ መንግሥታት፣ ይደማመጣሉ ። ቢያንስ ቆመው ይከራከራሉ። ቢያንስ “የጨዋታውን” ሕግጋት ያውቃሉ። ቢያንስ እንደ እኛ አላበዱም? ቢያንስ ሰብሰብ ብለው አብረው ይጮኻሉ?
ለምን እነሱ እንደዚህ ሆኑ? ለምን የኢትዮጵያ ፖለቲከኞች፣ ሥልጣን ላይ ያለውም ሥልጣን ላይ ለመውጣት የሚፈልገውም ፣ ብልሃት ፈልጎ እርስ በእራሱ የማይነጋገረው? ?
“አሥመራና አዲስ አበባ ላይ ሥልጣን ላይ የወጡ ነጻ -አውጪዎች? ….ወይስ ኮሚስትና ሶሻሊስቶች ነን ባዮቹ? ወይስ ዘውድና ዙፋን ከአልተመለሰ (ስንት እንደሆኑ አናውቅም) የሚጠይቁ ክፍሎች? ምናልባት እንገንጠል ባዮቹ? ወይስ በአለፈው ምርጫ በ99.6 % አሸነፍን የሚሉት፣….ወገኖች?…. ከእነዚህ ሁሉ፣ ለመሆኑ ትክክለኛው ማነው?
በኢትዮጵያ የተነሱት የፖለቲካ መደቦች፣ በጥቅሉ ለመናገር በሁለት፣ ግፋ ቢል በሦስት የፖለቲካ ሜዳዎች ብቻ ላይ የተሰማሩ ናቸው። እነሱም ከሁለት፣ ወይም ያው ነው ፣”አንድ አይዲኦሎጂ” ጋር በጥብቅ የተሳሰሩ ናቸው።
አይዲኦሎጂ ደግሞ ምሁሮች ጠፍጥፈው አቀነባብረው፣ አዋቅረው፣ ወዳጅ ለመግዛት፣ ተከታይ ለማፍራት፣ የሚወረውሩት “የማሰባሰቢያ ትምህርትና ማሰሪያ መረብ ወይም ማጎሪያ ጎተራ ነው”። ይህን ለማድረግ በተላይ የሃይማኖትና የፖለቲካ ምሁር አንድ ፍልስፍና ወይም አንድ “ትምህርት እራሱ ቀምሞና ፈጥሮ” ለተከታዮ ማቅረብ አለበት።
እነሱ-ምሁሮቹ- አዲስ ነገር መፍጠር ከአልቻሉና ከአላወቁበት ከጎረቤት አገር ትምህርቱን (እንበል አሁን ለኢትዮጵያ) “ይጠቅማል” ብለው ይዋሱታል። ጎረቤት አገር ተፈልጎ በቀላሉ የማይገኝ ከሆነ ከሌለው ቦታ እሩቅ አገር ሄደው ከዚያ “ተሸክመው” አሁንም እንበል ለኢትዮጵያ ሕዝብ ይጠቅማል ብለው ጎትተው ያመጡታል።
አንደኛው አይዲኦሎጂ የኢትዮጵያን ወጣት ትውልድ አዕምሮና ልብ የማረከውና የሳበው፣ ይህ ለማንኛችንም አዲስ አይደለም፣ ” የኮሚኒዝምና የሶሻሊስት” ፍልስፍና ነው። ሁለተኛው፣ እንደገና ለማስታወስና ለመድገም የእሱው ውላጅ የሆነው የስታሊን “የብሔር ብሔረሰብ እስከመገንጠል …”የሚለው ፣ አስገራሚው ለኢትዮጵያ የተነደፈው “የመበታተን እስከ መገንጠል የሚለው መፍትሔ” ነው።
ሦስተኛው ደግሞ፣ ይህ ከንጉሠ ነገሥቱ ጋር አብሮ የዛሬ አርባ አመት የተሰናበተው፣ግን የሶስት ሺህ ዘመን ዕድሜ የነበረው ” የዘውድና የዙፋን…የሰለሞን ውርሰ- መንግሥት ” ፍልስፍና የሚለው የቆየው ጥንታዊ አመለካከት ነው።
እንግዲህ እነዚህን ሁለቱን -ሶስት ማለት አንችልም፣ “ፍልስፍና” የኢትዮጵያ ምሁር ጨብጦ ወደፊትም ወደ ሁዋላም ፣እንዳንል፣ እንዳንኖርም እንዳንሽርም እኛን እንደ አንዳች አጣብቂኝ ሁኔታ ውስጥ ከቶን፣ አላራምድ ብሎ እንደ “ማርኮኛ”የእነሱ እሥረኛ አድርጎን በሕይወታችን የሚቀልደው።
ለምን ከዚህ አመለካከት ውጭ ለአገሪቱ ምሁር ሌላ ነገር፣ አልታያቸውም፣ አይታያቸውም? ለምን ከጊዜው ጋር አብረው አይራመዱም? ለምን እሱ ብቻ ነው ብለው ድርቅ ብለው እንደ “ጨው አምድ” ቆመው የቀሩት?